pdf_content: 935.510 - Ordinaziun tar la Lescha davart gieus per daners dal chantun Grischun (Ordinaziun davart gieus per daners; OCGD)    935.510   Ordinaziun tar la Lescha davart gieus per daners dal  chantun Grischun (Ordinaziun davart gieus per daners;  OCGD)  dals 15-12-2020 (versiun dals 01-01-2021)  Sa basond sin l'art. 45 al. 1 da la Constituziun chantunala1)  relaschada da la Regenza ils 15 da december 2020  1. Incumbensas e cumpetenzas  Art.  1 Departament da giustia, segirezza e sanadad 1 Il  Departament  da  giustia,  segirezza  e  sanadad  (DGSS)  ademplescha  las  incumbensas surdadas al chantun en la Lescha federala davart gieus per daners 2) ed  en la Lescha davart gieus per daners dal chantun Grischun3), sche la Regenza na  declera betg in'autra autoritad sco cumpetenta. 2 Il DGSS è en spezial il post da contact per: a) la Cumissiun federala da bancas da gieu; b) l'Organ federal da coordinaziun; c) la Conferenza dals directurs chantunals cumpetents dals gieus per daners; d) la Surveglianza interchantunala da gieus per daners; e) la Dretgira interchantunala da gieus per daners. 3 La scheffa u il schef dal DGSS fa part da la Conferenza dals directurs chantunals  cumpetents dals gieus per daners.  Art.  2 Autoritad chantunala da surveglianza e d'execuziun 1 L'Uffizi da migraziun e da dretg civil è l'Autoritad chantunala da surveglianza e  d'execuziun.  1) DG 110.100 2) CS 935.51 3) DG 935.500  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/935.500/rm http://db.clex.ch/link/Bund/935.51/rm   935.510    Art.  3 Post spezialisà per prevenziun e per cumbat cunter dependenza 1 L'Uffizi  dal  servetsch  social  dal  chantun  Grischun  è  il  post  spezialisà  per  prevenziun e per cumbat cunter dependenza.  2. Casinos  Art.  4 Consentiment per dar ina concessiun da casino 1 La Regenza beneventa il manaschi d'in casino en il chantun Grischun, sche: a) la vischnanca, nua ch'il casino è domicilià, beneventa il manaschi d'in casino.    Sch'i vegnan inoltradas pliras dumondas, decida la vischnanca da domicil, tge  dumonda che sto vegnir sustegnida;  b) il manaschi dal casino che stat en dumonda, empermetta in niz suffizient per  la regiun. En quest giudicament resguarda la Regenza las consequenzas per il  martgà  da  lavur,  per  il  turissem,  per  il  maun  public,  particularmain  las  entradas fiscalas, per las interpresas tradiziunalas ed ils custs per ils fatgs da  sanadad.  Art.  5 Surdada da la taxaziun da taglia 1 La taxaziun e l'incassament da la taglia sin casinos vegn surdada a la Cumissiun  federala da bancas da gieu.  3. Gieus da pitschna extensiun  Art.  6 Gieus da pitschna extensiun che dovran ina permissiun 1. termin per inoltrar la dumonda  1 Las  dumondas  per  lottarias  contingentadas  ston  vegnir  inoltradas  fin  la  fin  da  november da l'onn precedent a l'Autoritad da surveglianza e d'execuziun. 2 Las ulteriuras dumondas per gieus da pitschna extensiun che dovran ina permissiun  ston vegnir inoltradas almain 1 mais avant lur realisaziun previsa a l'Autoritad da  surveglianza e d'execuziun.  Art.  7 2. cuntegn da la dumonda 1 La dumonda per ina permissiun da gieus da pitschna extensiun sto cuntegnair il   suandant: a) il num e la sedia da l'organisatura u da l'organisatur cun agiuntar l'extract dal   register da commerzi u ils statuts da l'uniun; b) il num e l'adressa da la persuna responsabla; c) indicaziuns davart la messa singula e davart la summa da tut las messas; d) il dumber dals gudogns ed ina indicaziun davart la summa dals gudogns totals; e) ina survista davart la relaziun tranter ils custs da l'occurrenza ed il gudogn net;  2       935.510   f) ina descripziun da l'intent d'applicaziun dal gudogn net; g) la data, las uras, la durada ed il lieu da la realisaziun; h) indicaziuns davart las occurrenzas da fin ussa en Svizra e per onn. 2 L'Autoritad da permissiun po pretender ulteriurs documents.  Art.  8 3. realisaziun da gieus da pitschna extensiun 1 Ils gieus da pitschna extensiun dastgan vegnir realisads pir, cur che l'Autoritad da  surveglianza e d'execuziun ha concedì la permissiun necessaria.  Art.  9 Lottarias da divertiment 1 Organisaturas ed organisaturs da lottarias da divertiment ston inoltrar a l'Autoritad  da  surveglianza  e  d'execuziun  ils  documents  tenor  l'artitgel 7  ensemen  cun  l'annunzia. 2 L'Autoritad da surveglianza e d'execuziun n'emetta nagina conferma u na conceda  nagina permissiun.   3     935.510    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-12-2020 01-01-2021 relasch emprima versiun 2020-063  4       935.510   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-12-2020 01-01-2021 emprima versiun 2020-063   5    	1. Incumbensas e cumpetenzas 	Art. 1 Departament da giustia, segirezza e sanadad 	Art. 2 Autoritad chantunala da surveglianza e d'execuziun 	Art. 3 Post spezialisà per prevenziun e per cumbat cunter dependenza  	2. Casinos 	Art. 4 Consentiment per dar ina concessiun da casino 	Art. 5 Surdada da la taxaziun da taglia  	3. Gieus da pitschna extensiun 	Art. 6 Gieus da pitschna extensiun che dovran ina permissiun 1. termin per inoltrar la dumonda 	Art. 7 2. cuntegn da la dumonda 	Art. 8 3. realisaziun da gieus da pitschna extensiun 	Art. 9 Lottarias da divertiment   		2020-12-17T18:15:10+0100 	"7001 Chur" 	"Gesetzessammlung Kanton Graubünden"


canton: gr

pdf_content: Microsoft Word - BR 935.700_rm.doc    935.700      1       Participaziun dal chantun Grischun al Concordat davart ils  gieus per daners sin plaun naziunal dals 20 da matg 2019   dals 27 d'avust 2020   Il cussegl grond dal chantun Grischun1,   sa basond sin l'art. 31 al. 1 da la constituziun chantunala2,  suenter avair gì invista da la missiva da la regenza dals 7 da schaner 20203,   concluda:    1. Il chantun Grischun sa participescha al Concordat davart ils gieus per daners   sin plaun naziunal dals 20 da matg 2019.  2. La regenza vegn autorisada da declerar la participaziun al Concordat davart ils   gieus per daners sin plaun naziunal dals 20 da matg 2019 envers la  Conferenza dals directurs chantunals cumpetents per il martgà da lottarias e  per la lescha davart las lottarias4.   3. Las cifras 1 e 2 da quest conclus èn suttamessas al referendum facultativ5.                                                                     1 PCG 2020/2021, 53  2 DG 110.100  3 pagina 709  4 cun il conclus dals 15 da december 2020 ha la regenza declerà la participaziun  5 il termin da referendum è scadì ils 8 da december 2020 senza ch'el saja vegnì duvrà    		2020-12-30T19:05:00+0100 	"7001 Chur" 	"Gesetzessammlung Kanton Graubünden"


abbreviation: CGD

pdf_content: Microsoft Word - BR 935.710_rm.doc     935.710      1       Concordat davart ils gieus per daners sin plaun naziunal  (CGD)   dals 20 da matg 2019   Ils chantuns   sa basond sin     ils artitgels 48 e 106 sco er 191 b alinea 2 da la Constituziun federala da la  Confederaziun svizra dals 18 d'avrigl 1999 (SR 101; Cst.)    la Lescha federala dals 29 da settember 2017 davart gieus per daners  (SR 935.51; Lescha da gieus per daners, LGD)    concludan:      Chapitel: Disposiziuns generalas      Art. 1 Object   Quest concordat regla:    a. la purtadra interchantunala da gieus per daners (en quai che suonda:  purtadra) inclusiv la dretgira interchantunala da gieus per daners (en quai  che suonda: dretgira da gieus per daners);    b. l'autoritad interchantunala da surveglianza e d'execuziun tenor  l'artitgel 105 LGD (en quai che suonda: surveglianza interchantunala da  gieus per daners; GESPA);    c. la Fundaziun per la promoziun dal sport en Svizra (en quai che suonda:  FPSS);   d. la concessiun dals dretgs exclusivs per l'organisaziun da lottarias grondas e  da scumessas da sport grondas;   e. l'incassament e l'utilisaziun da taxas per finanziar ils custs en connex cun  ils gieus per daners e cun il cumbat cunter la dependenza dal gieu.       935.710        2         Chapitel: La purtadra interchantunala da gieus per daners       EMPRIMA PART:  INCUMBENSAS ED ORGANISAZIUN      a) Chaussas generalas      Art. 2 Incumbensas da la purtadra    La purtadra   a. definescha – en il rom dal dretg surordinà – la politica dals chantuns en il  sectur dals gieus da gronda extensiun e determinescha las cundiziuns  generalas politicas per il sectur dals gieus da gronda extensiun;   b. surpiglia la responsabladad dals chantuns sco purtaders da la GESPA; ella  pratitgescha en spezial la surveglianza administrativa da la GESPA;    c. nominescha la dretgira da gieus per daners;   d. garantescha l'utilisaziun transparenta dals gudogns nets da las lottarias  grondas e da las scumessas da sport grondas a favur dal sport naziunal;  ella pratitgescha en spezial la surveglianza administrativa da la FPSS;   e. è depositaria dal concordat.      Art. 3 Furma giuridica, sedia ed organs   1 La purtadra è ina corporaziun da dretg public cun sedia a Berna.    2 Ils organs da la purtadra èn:   a. la conferenza dals directurs chantunals cumpetents dals gieus per daners  (en quai che suonda: CDGD);   b. la suprastanza;   c. la dretgira da gieus per daners;   d. il post da revisiun.       935.710        3       b) La conferenza dals directurs chantunals cumpetents dals gieus per daners  (CDGD)       Art. 4 Cumposiziun    Ils chantuns tramettan mintgamai in commember da la regenza a la CDGD.      Art. 5  Cumpetenzas da la CDGD   La CDGD:   a. deliberescha posiziuns e recumandaziuns per mauns dals chantuns en il  sectur da la politica da gieus per daners;   b. elegia    i. ils commembers da la suprastanza;   ii. il post da revisiun;   iii. ils commembers dal cussegl da surveglianza da la GESPA sco er  il presidi da quella;    iv. ils derschaders, ils derschaders suppleants ed ils derschaders  extraordinaris da la dretgira da gieus per daners sco er il presidi  da quella;    v. ils commembers dal cussegl da fundaziun da la FPSS sco er il  presidi da quella;   vi. ils represchentants da las autoritads executivas chantunalas e da  la GESPA en l'organ da coordinaziun tenor ils artitgels 113 ss.  LGD;   c. designescha il commember u ils commembers dals chantuns en la  cumissiun federala da bancas da gieu tenor ils artitgels 94 ss. LGD;   d. decretescha il reglament d'organisaziun;   e. concluda   i. il preventiv;   ii. il rapport annual ed il quint annual;   iii. l'import da la part "surveglianza" da la taxa tenor l'artitgel 67  alinea 1;      935.710        4      iv. l'incarica da prestaziun da la GESPA mintgamai per 4 onns;   v. sin proposta da la GESPA, la contribuziun annuala a la GESPA  or dal retgav da la taxa tenor l'artitgel 67 alinea 2;   vi. sin proposta da la FPSS, il reglament da fundaziun da la FPSS;   vii. sin proposta da la FPSS, l'import per la promoziun dal sport  naziunal mintgamai per 4 onns, en la procedura tenor  l'artitgel 34;   viii. sin proposta da la FPSS, las prioritads per l'utilisaziun dals meds  finanzials a favur dal sport naziunal, mintgamai per 4 onns;   ix. midadas minimalas dal concordat, en la procedura simplifitgada  tenor l'artitgel 71 alinea 3;   f. approva    i. il reglament d'organisaziun da la GESPA;   ii. il reglament da taxas da la GESPA;   iii. il reglament davart las indemnisaziuns dals commembers dal  cussegl da surveglianza da la GESPA;   iv. il rapport da gestiun da quartal da la GESPA;    v. il reglament da gestiun da la dretgira da gieus per daners;   vi. il rapport annual ed ils quints spezials da la dretgira da gieus per  daners;   vii. il reglament davart las indemnisaziuns dals commembers dal  cussegl da fundaziun da la FPSS;   viii. il rapport da gestiun da quartal da la FPSS;   g. prenda enconuschientscha    i. dal preventiv annual da la GESPA;   ii. dal rapport annual e dal quint annual da la GESPA;   iii. dal rapport annual e dal quint annual da la FPSS;   h. surpiglia ultra da quai tut las cumpetenzas da la purtadra, che n'èn betg  attribuidas ad in auter da ses organs.      Art. 6 Procedura da decisiun da la CDGD   1 La CDGD è abla da decider, sche la maioritad da ses commembers è preschenta.       935.710        5    2 In conclus da la CDGD reussescha – cun resalva dals artitgels 34 e 71 alinea 3 –,  sche la maioritad dals votants l'accepta.    3 En cas da paritad da las vuschs decida il presidi.      c) La suprastanza       Art. 7 Cumposiziun da la suprastanza   1 La CDGD elegia or da ses ravugl 5 commembers da la suprastanza. Almain  2 commembers derivan da la Svizra franzosa.   2 In dals commembers da la Svizra franzosa surpiglia l'uffizi da president u da  vicepresident.    3 La Conférence Romande des membres de gouvernement concernés par les jeux  d'argent (CRJA) ha il dretg da proponer ils commembers da la Svizra franzosa.       Art. 8 Cumpetenzas   La suprastanza    a. prepara ils conclus da la CDGD, fa propostas e realisescha ils conclus da  la CDGD;   b. represchenta la purtadra vers anora.      Art. 9 Procedura da decisiun   1 La suprastanza è abla da decider, sche la maioritad da ses commembers è  preschenta.    2 In conclus da la suprastanza reussescha, sche la maioritad dals votants l'accepta.    3 En cas da paritad da las vuschs decida il presidi.      Art. 10 Secretariat    1 La suprastanza ha in secretariat.    2 Sch'i vegn engaschà persunal, sa drizza ses engaschament tenor il dretg public. Il  dretg federal davart il persunal vegn applitgà tenor il senn. Il reglament  d'organisaziun po cuntegnair disposiziuns che divergeschan dad el, sche las  relaziuns spezialas e las incumbensas che ston vegnir ademplidas pretendan quai.     935.710        6         d) La dretgira da gieus per daners      Art. 11 Cumposiziun, durada d'uffizi, temp d'uffizi   1 La dretgira da gieus per daners consista da 5 derschaders, dals quals derivan 2 da la  Svizra franzosa, 2 da la Svizra tudestga ed 1 da la Svizra taliana.    2 Da la dretgira da gieus per daners fan part 3 derschaders suppleants, dals quals  derivan 2 da la Svizra tudestga ed 1 da la Svizra franzosa u da la Svizra taliana.   3 La perioda d'uffizi è 6 onns; derschaders ordinaris e derschaders suppleants pon  vegnir reelegids ina giada. Il temp d'uffizi dals derschaders suppleants na vegn betg  quintà per calcular la perioda d'uffizi maximala d'in derschader ordinari.   4 La CDGD po – sin dumonda da la dretgira interchantunala da gieus per daners –  nominar derschaders extraordinaris,    a. sche – pervia da la recusaziun dals derschaders ordinaris e dals  derschaders suppleants – na po autramain betg avair lieu ina tractativa  valaivla, u   b. sch'i èn necessarias enconuschientschas spezialas per giuditgar ina chaussa  en dispita, ch'ils derschaders ordinaris respectivamain ils derschaders  suppleants n'han betg; en quest cas sto il derschader extraordinari avair las  enconuschientschas spezialas correspundentas.      Art. 12 Cumpetenza   Sco autoritad giudiziala interchantunala en ultima instanza giuditgescha la dretgira  da gieus per daners – cun tutta cogniziun en dumondas giuridicas e da fatgs – recurs  cunter disposiziuns e decisiuns da las ulteriuras organisaziuns respectivamain dals  ulteriurs organs instituids tras quest concordat.      Art. 13  Independenza   En sia activitad giudiziala è la dretgira da gieus per daners independenta e  suttamessa mo al dretg.       Art. 14 Organisaziun e rapport   1 La dretgira da gieus per daners decretescha in reglament da gestiun che sto vegnir  approvà da la CDGD. En quel regla ella particularmain l'organisaziun, las  cumpetenzas, las indemnisaziuns, il persunal e la communicaziun da sia activitad.        935.710        7    2 Sch'i vegn engaschà persunal, sa drizza ses engaschament tenor il dretg public, il  dretg federal davart il persunal vegn applitgà tenor il senn. Il reglament da gestiun  po cuntegnair disposiziuns che divergeschan dad el, sche las relaziuns spezialas e las  incumbensas che ston vegnir ademplidas da la dretgira da gieus per daners,  pretendan quai.    3 La procedura davant la dretgira da gieus per daners sa drizza tenor la Lescha dals  17 da zercladur 2005 davart il Tribunal administrativ federal (LTAF; SR 173.32).    4 La dretgira da gieus per daners suttametta a la CDGD mintga onn in rapport annual  ed ils quints spezials da la dretgira da gieus per daners, ch'èn vegnids verifitgads dal  post da revisiun da la purtadra.      e) Il post da revisiun      Art. 15 Elecziun e rapports   1 Sco post da revisiun elegia la CDGD – per ina durada d'uffizi da 4 onns – in organ  da revisiun da quints chantunal u in post da revisiun privat renconuschì; ina  reelecziun è pussaivla.    2 Il post da revisiun fa – en il senn da l'artitgel 728a da la Lescha federala davart la  cumplettaziun dal Cudesch civil svizzer dals 30 da mars 1911 (Tschintgavla part:  Dretg d'obligaziuns/DO; CS 220) – ina revisiun ordinaria dal quint da la purtadra,  inclusiv dal quint spezial da la dretgira da gieus per daners.   3 El suttametta in rapport a la CDGD e fa ina proposta d'approvar u da refusar il  quint respectiv.      f)  Ulteriuras unitads organisatoricas      Art. 16 Cumissiuns e gruppas da lavur   1 La CDGD e la suprastanza pon instituir gruppas da lavur per tscherts projects; la  CDGD po ultra da quai nominar cumissiuns permanentas.    2 L'organ instituint definescha l'incumbensa, ils commembers da la cumissiun u da la  gruppa da lavur ed ils meds finanzials che stattan a disposiziun.    3 Las unitads instituidas rapportan periodicamain davart il stadi da las fatschentas e  fan lur propostas.      SEGUNDA PART:  FINANZAS     935.710        8         Art. 17 Finanziaziun   La purtadra cuvra ses custs tras la taxa tenor l'artitgel 67 sco er tras ils retgavs da las  taxas da la dretgira da gieus per daners.       Art. 18 Contabilitad    1 La purtadra ha in'atgna contabilitad. Il rendaquint vegn fatg analogamain a las  prescripziuns dal 32. titel dal DO.   2 La dretgira da gieus per daners ha in quint spezial, sco part da la contabilitad tenor  l'alinea 1.       Chapitel:  La surveglianza interchantunala da gieus per  daners (GESPA)      EMPRIMA PART:  INCUMBENSAS ED ORGANISAZIUN      a) Chaussas generalas      Art. 19  Incumbensas e cumpetenzas   1 La GESPA ademplescha las incumbensas che la LGD attribuescha a l'autoritad  interchantunala da surveglianza e d'execuziun e posseda las cumpetenzas concedidas  dal dretg federal. La purtadra po fixar cun la GESPA princips generals per ademplir  las incumbensas.   2 La GESPA è il center da cumpetenza dals chantuns en il sectur dals gieus per  daners. La purtadra decretescha – en ina incarica da prestaziun – prescripziuns  generalas areguard la quantitad e la qualitad per ademplir las incumbensas. La  purtadra po surdar a la GESPA ulteriuras incumbensas subordinadas.   3 La GESPA po decretar disposiziuns executivas per ademplir sias incumbensas.   4 Ella dastga furnir prestaziuns per incumbensa da terzs cunter ina indemnisaziun che  cuvra ils custs, sch'igl exista in stretg connex cun las incumbensas tenor ils alineas 1  e 2.   5 Ella na dastga betg furnir sezza prestaziuns commerzialas sin il martgà e concluder  participaziuns u cooperaziuns per quest intent.       935.710        9       Art. 20 Furma giuridica, sedia ed organs   1 La GESPA è in institut interchantunal da dretg public cun atgna persunalitad  giuridica e cun sedia a Berna.    2 Ella ha ils suandants organs:   a. il cussegl da surveglianza;    b. il secretariat;   c. il post da revisiun.      Art. 21 Independenza   1 La GESPA ademplescha sias incumbensas en moda autonoma ed independenta.   2 Il presidi da la CDGD maina mintga onn in discurs cun il presidi da la GESPA  davart l'adempliment da las incumbensas.       Art. 22 Organisaziun e rapport   1 La GESPA s'organisescha sezza en il rom da las prescripziuns da quest concordat.    2 Ella suttametta a la purtadra mintga onn in rapport annual per prender  enconuschientscha, ensemen cun il quint annual verifitgà dal post da revisiun.    3 Ella suttametta a la purtadra mintga 4 onns in rapport da gestiun.       b) Il cussegl da surveglianza       Art. 23 Cumposiziun, durada d'uffizi, temp d'uffizi   1 Il cussegl da surveglianza sa cumpona da 5 u da 7 commembers experts, dals quals  almain 2 derivan da la Svizra franzosa, almain 2 da la Svizra tudestga ed 1 da la  Svizra taliana. Almain in commember sto avair enconuschientschas spezialas dal  sectur da la prevenziun da dependenza.   2 La durada d'uffizi dals commembers è 4 onns; mintga commember po vegnir  reelegì duas giadas.     935.710        10         Art. 24  Cumpetenzas   1 Il cussegl da surveglianza    a. decretescha    i. il reglament d'organisaziun da la GESPA, cun resalva da  l'approvaziun da la CDGD;    ii. il reglament da taxas da la GESPA, cun resalva da  l'approvaziun da la CDGD;   iii. il reglament davart las indemnisaziuns dals commembers  dal cussegl da surveglianza, cun resalva da l'approvaziun da  la CDGD;   iv. il reglament concernent il persunal;   b. po far recumandaziuns per mauns dals chantuns;   c. concluda   i. il preventiv annual da la GESPA;   ii. il rapport annual ed il quint annual da la GESPA;   iii. il rapport da gestiun per mauns da la CDGD, mintgamai per  4 onns;   d. engascha il directur ed il vicedirectur ed approva l'engaschament dals  ulteriurs collavuraturs dal secretariat.   2 Il cussegl da surveglianza exequescha las cumpetenzas tenor la LGD e plinavant  tut las cumpetenzas ch'èn necessarias per ademplir las incumbensas che al vegnan  surdadas cun quest concordat e cun l'incarica da prestaziun da la purtadra e che n'èn  betg surdadas ad in auter organ.    3 Il cussegl da surveglianza decretescha particularmain las permissiuns  d'organisaziun e las permissiuns da gieu e decida davart las taxas colliadas cun quai.    4 Il cussegl da surveglianza po delegar las cumpetenzas al secretariat tras il  reglament d'organisaziun.   5 Il cussegl da surveglianza po surdar singulas incumbensas da surveglianza a  chantuns u a vischnancas en enclegientscha vicendaivla e cunter ina indemnisaziun  che cuvra ils custs.          935.710        11    c) Il secretariat       Art. 25 Secretariat e persunal   1 Il secretariat vegn manà d'in directur.    2 El ha la surveglianza directa dal sectur dals gieus da gronda extensiun; il cussegl da  surveglianza po trair a sai la cumpetenza en cas da gronda impurtanza.   3 El prepara las fatschentas dal cussegl da surveglianza, fa las propostas ed  exequescha las decisiuns da quel.    4 El rapporta regularmain al cussegl da surveglianza, en cas d'eveniments spezials  senza retardar.    5 El communitgescha directamain cun ils organisaturs, cun las autoritads e cun terzs  e decretescha – en ses sectur da cumpetenza tenor il reglament d'organisaziun – en  moda autonoma disposiziuns ed incassa taxas.    6 El examinescha, sche las decisiuns da permissiun che las autoritads chantunalas da  permissiun transmettan a la GESPA sa basond sin l'artitgel 32 alinea 2 LGD, èn  cumpatiblas cun il dretg federal.   7 El represchenta la GESPA davant tribunals federals, davant dretgiras  interchantunalas e davant dretgiras chantunalas.   8 Il persunal vegn engaschà tenor il dretg public. Il dretg federal davart il persunal  vegn applitgà tenor il senn. Il reglament po cuntegnair disposiziuns che  divergeschan da quel, sche las relaziuns spezialas e las incumbensas ch'èn  d'ademplir pretendan quai.      d) Il post da revisiun      Art. 26 Elecziun, incarica e rapports   1 Sco post da revisiun elegia il cussegl da surveglianza – per ina durada d'uffizi da  4 onns – in organ da revisiun da quints chantunal u in post da revisiun privat  renconuschì; ina reelecziun è pussaivla.    2 Il post da revisiun fa ina revisiun ordinaria en il senn da l'artitgel 728a DO e  rapporta al cussegl da surveglianza.       SEGUNDA PART:  FINANZAS E DRETG PROCESSUAL APPLITGABEL        935.710        12      Art. 27  Reservas    1 La GESPA furma reservas da 3 milliuns francs or da la taxa unica (art. 64).    2 A partir dal 4. onn suenter l'entrada en vigur da quest concordat ston las reservas  da la GESPA importar adina almain 50 % e maximalmain 150 % da la media dals  custs totals annuals dals ultims 3 onns.       Art. 28 Finanziaziun   La GESPA paja ses custs cun las taxas tenor il chapitel 7 da quest concordat sco er  cun las contribuziuns da la purtadra.      Art. 29 Rendaquint   1 La structura dal quint garantescha che las taxas tenor il chapitel 7 vegnian  calculadas correctamain.   2 Dal rest valan tenor il senn las prescripziuns dal 32. titel dal DO.       Art. 30 Repartiziun d'in surpli dals custs u dal retgav en cas d'ina  schliaziun da la GESPA    1 En cas d'ina schliaziun da l'institut, vegn il surpli dals custs u dal retgav repartì sin  ils chantuns proporziunalmain a lur populaziun residenta.    2 Ils chantuns utiliseschan in surpli dal retgav exclusivamain per finanziar la  surveglianza dal sectur dals gieus da gronda extensiun u per intents d'utilitad  publica.      Art. 31 Dretg da procedura   La procedura sa drizza analogamain tenor las disposiziuns da la Lescha federala dals  20 da december 1968 davart la procedura administrativa (LFPA; CS 172.021).       Chapitel:  La fundaziun per la promoziun dal sport en  Svizra (FPSS)      Art. 32 Instituziun ed intent   1 Ils chantuns utiliseschan ina part dals gudogns nets da las lottarias grondas e da las  scumessas da sport grondas per promover il sport naziunal.        935.710        13    2 Per repartir ils meds finanzials tenor l'alinea 1 vegn instituida la Fundaziun  autonoma da dretg public per la promoziun dal sport en Svizra (FPSS).   3 La FPSS conceda contribuziuns per promover il sport naziunal en il rom da las  prescripziuns dal dretg surordinà, en il rom da quest concordat sco er en il rom da  las prescripziuns da la CDGD (reglament da fundaziun e conclus da la CDGD davart  las prioritads per l'utilisaziun dals meds finanzials).    4 Ella controlla l'utilisaziun tenor l'intent da las contribuziuns tras ils destinataris.   5 Ella po ademplir ulteriuras incumbensas a norma dal reglament da fundaziun.      Art. 33 Facultad da la fundaziun   1 La CDGD fixescha – mintgamai per 4 onns e tenor la procedura tenor l'artitgel 34  – l'import or dal gudogn net, che vegn deditgà mintga onn a la fundaziun.    2 La facultad da la fundaziun, ch'è s'augmentada or dal gudogn net da las lottarias  grondas e da las scumessas da sport grondas, dastga vegnir impundì exclusivamain  cun l'intent da promover il sport naziunal, particularmain la generaziun giuvna en il  sport da prestaziun, la scolaziun e la furmaziun supplementara, l'infurmaziun sco er  l'administraziun da la fundaziun.    3 En cas d'ina schliaziun da la fundaziun pervegn la facultad da la fundaziun als  chantuns proporziunalmain a lur populaziun residenta.   4 Ils chantuns utiliseschan ils meds finanzials tenor l'alinea 3 exclusivamain per  promover il sport chantunal.        Art. 34 Procedura per fixar l'import per promover il sport naziunal   1 Il cussegl da fundaziun da la FPSS fa ina proposta a la CDGD il pli tard 12 mais  avant la scadenza da la perioda da 4 onns.    2 Ils commembers da la CDGD infurmeschan a temp la regenza dal chantun ch'als ha  delegads davart la decisiun previsa. La regenza po surdar a ses delegà in mandat  liant.    3 La decisiun da la CDGD reussescha, sche tant la maioritad dals votants dals  6 chantuns da la Svizra franzosa sco er la maioritad dals votants dals ulteriurs  20 chantuns (chantuns da la Svizra tudestga e chantun Tessin) acceptan la proposta.   4 Ils chantuns surpiglian l'import proporziunalmain a lur dumber d'abitants. Il  dumber d'abitants vegn eruì sin basa da las indicaziuns las pli actualas da l'Uffizi  federal da statistica il mument da la decisiun.        935.710        14      Art. 35 Organisaziun    1 La FPSS ha in cussegl da fundaziun sco organ suprem sco er in post da revisiun.   2 Il cussegl da fundaziun sa cumpona da 5 u da 7 commembers; las differentas  regiuns linguisticas èn represchentadas adequatamain.    3 Il rendaquint vegn fatg analogamain a las prescripziuns dal 32. titel dal DO. 4 Sco  post da revisiun elegia il cussegl da fundaziun – per ina durada d'uffizi da 4 onns –  in organ da revisiun da quints chantunal u in post da revisiun privat renconuschì; ina  reelecziun è pussaivla.    5 Il post da revisiun fa ina revisiun ordinaria en il senn da l'artitgel 728a DO ed  examinescha particularmain, sch'ils meds finanzials èn vegnids utilisads tenor las  prescripziuns.   6 La CDGD designescha la sedia da la fundaziun e regla ils detagls – per incumbensa  da la FPSS – en in reglament da fundaziun. Il reglament regla particularmain las  incumbensas da la fundaziun en moda definitiva, l'organisaziun inclusiv la  contabilitad ed ils rapports, l'independenza dals destinataris sco er la procedura ed ils  criteris per l'utilisaziun dals meds finanzials.    7 Sch'i vegn engaschà persunal, sa drizza ses engaschament tenor il dretg privat.       Art. 36 Rapports   1 La FPSS suttametta a la CDGD mintga onn in rapport annual per prender  enconuschientscha, ensemen cun il quint annual verifitgà dal post da revisiun.    2 Ella suttametta a la CDGD mintga 4 onns in rapport da gestiun.      Art. 37  Criteris e procedura per la surdada dals meds finanzials   1 La FPSS conceda contribuziuns    a. a la federaziun tetgala da las federaziuns naziunalas da sport (Swiss  olympic);   b. a las federaziuns naziunalas da sport che – sco l'associaziun da ballape e la  federaziun da hockey sin glatsch – genereschan il substrat impurtant da  scumessas en Svizra.    2 La CDGD regla – sin proposta da la FPSS – la procedura ed ils criteris per la  surdada dals meds finanzials en il reglament da fundaziun, e concluda – sin proposta  da la FPSS – las prioritads per l'utilisaziun dals meds finanzials mintgamai per  4 onns.    3 I n'exista nagin dretg da contribuziuns da la FPSS.       935.710        15       Art. 38 Transparenza   1 La FPSS communitgescha ils nums dals retschaviders, las contribuziuns ch'els han  survegnì ed ils secturs, per ils quals ellas èn vegnidas pajadas.    2 Ella publitgescha mintga onn las infurmaziuns tenor l'alinea 1 sco er ses quint sin  sia pagina d'internet.      Chapitel:  Disposiziuns cuminaivlas      Art. 39 Incumpatibilitad   1 Nagin na dastga far part a medem temp da plirs organs instituids tras il concordat.   2 Ils commembers dals organs instituids tras il concordat qua avant maun na dastgan  ni esser commembers d'in organ u collavuraturs d'interpresas da gieus per daners u  da manaschis da fabricaziun e da commerzi da la branscha da gieus per daners, ni sa  participar a talas interpresas u pratitgar in mandat per ina tala interpresa.       Art. 40 Decleraziun da las relaziuns d'interess   1 Ils commembers dals organs instituids tras il concordat qua avant maun decleran  lur relaziuns d'interess avant lur elecziun.   2 Tgi che refusa da declerar sias relaziuns d'interess na po betg vegnir elegì sco  commember d'in organ.      Art. 41 Obligaziun da prender recusaziun   1 Tgi che ha interess persunals directs vi d'ina fatschenta è obligà da prender  recusaziun cur ch'ella vegn tractada.   2 Obligà da prender recusaziun è er tgi ch'è parent u quinà en lingia directa u laterala  fin al terz grad cun ina persuna, da la quala ils interess persunals èn tangads  directamain d'ina fatschenta, ubain tgi ch'è lià tras lètg, tras partenadi registrà u tras  ina cuminanza da vita effectiva a questa persuna ubain tgi che represchenta questa  persuna per lescha, per statut u per contract.   3 Las persunas obligadas da prender recusaziun ston communitgar da sai anora lur  relaziuns d'interess.   4 Avant che bandunar la sala, dastgan ellas s'exprimer davart la fatschenta.     935.710        16         Art. 42 Obligaziun da transferir l'obligaziun da prender recusaziun  sin collavuraturs   Las organisaziuns ch'èn vegnidas instituidas tras il concordat qua avant maun,  garanteschan ch'ils collavuraturs èn independents da la branscha da gieus per daners  e ch'els prendan recusaziun en cas da conflicts d'interess.    Art. 43 Surveglianza da las finanzas   Las organisaziuns ch'èn vegnidas instituidas cun il CGD, n'èn betg suttamessas a la  surveglianza da las finanzas dals chantuns. La surveglianza da las finanzas vegn  ademplida exclusivamain da la CDGD.      Art. 44  Responsabladad    1 La responsabladad sa drizza – cun resalva da las disposiziuns qua sutvart –  analogamain tenor la Lescha federala da responsabladad dals 14 da mars 1958  (LResp; CS 170.32).    2 La GESPA è mo responsabla per ils donns ch'ella commetta envers terzs exequind  sia activitad uffiziala, sche ses organs u ses collavuraturs   a. han violà obligaziuns d'uffizi essenzialas ed   b. ils donns n'èn betg d'attribuir a violaziuns d'obligaziuns d'ina persuna  suttamessa a sia surveglianza.   3 L'organisaziun decretescha ina disposiziun davart las pretensiuns dispitaivlas  pronunziadas da terzs cunter ella.    4 La persuna donnegiada n'ha nagin dretg envers organs u envers collavuraturs.    5 Sche l'organisaziun responsabla n'è betg abla da pajar l'indemnisaziun debitada,  stattan buns ils chantuns solidaricamain.    6 Ils chantuns surpiglian in eventual donn proporziunalmain a lur populaziun  residenta.      Art. 45 Protecziun da datas   1 La protecziun da datas sa drizza analogamain tenor la legislaziun federala davart la  protecziun da datas (LPD; CS 235.1 e decrets executivs).    2 Las organisaziuns ch'èn vegnidas instituidas cun il concordat qua avant maun,  designeschan in post independent da surveglianza da la protecziun da datas en lur  reglament d'organisaziun. Las incumbensas da quest post sa drizzan analogamain       935.710        17    tenor ils artitgels 27, 30 e 31 LPD. Las ulteriuras disposiziuns da la part 5 da la LPD  n'èn betg applitgablas.       Art. 46 Invista da las actas   1 L'invista da las actas uffizialas sa drizza – cun resalva dals alineas qua sutvart –  analogamain tenor la legislaziun federala davart il princip da la transparenza da  l'administraziun (CS 152.3 e decrets executivs).   2 Las actas uffizialas che pertutgan l'activitad d'admissiun e da surveglianza da la  GESPA n'èn betg accessiblas.    3 Las disposiziuns davart la procedura da mediaziun (art. 13 – 15 da la Lescha  federala da transparenza, CS 152.3) na vegnan betg applitgadas. L'autoritad, a la  quala è vegnida dumandada l'invista da las actas, infurmescha davart ina  prolungaziun dal termin u davart sia decisiun e decretescha – sin dumonda – ina  disposiziun.    4 L'invista da las actas da proceduras currentas sa drizza tenor il dretg processual  applitgabel.      Art. 47 Publicaziuns   1 La purtadra, la GESPA e la FPSS publitgeschan lur decrets legislativs e las autras  communicaziuns che ston vegnir publitgadas, sin lur pagina d'internet respectiva.     2 Las publicaziuns concernent proceduras da surdada vegnan fatgas sin la  plattafurma d'internet per acquisiziuns publicas, che vegn manada cuminaivlamain  da la Confederaziun e dals chantuns.      Art. 48 Dretg applitgabel   Uschenavant ch'il concordat qua avant maun u ils reglaments ch'èn vegnids  decretads sin basa da quel, na cuntegnan nagina regulaziun speziala, vegn applitgà il  dretg federal tenor il senn.       Chapitel: Concessiun dals dretgs exclusivs per  l'organisaziun da lottarias grondas e da  scumessas da sport grondas     935.710        18         Art. 49 Organisaturs admess da lottarias grondas e da scumessas da  sport grondas   1 Il dumber dals organisaturs da lottarias e da scumessas da sport è limità a 2 en il  senn da l'artitgel 23 alinea 1 LGD.   2 Sin il territori dals chantuns da la Svizra tudestga e dal chantun Tessin dastga – en  il senn da l'artitgel 23 alinea 2 LGD – vegnir concedida mo in'unica permissiun  d'organisar lottarias e scumessas da sport, sche las premissas da la permissiun èn  ademplidas. Ils chantuns da la Svizra tudestga ed il chantun Tessin designeschan  l'organisatur en ina cunvegna interchantunala legislativa.    3 Sin il territori dals chantuns da la Svizra franzosa dastga – en il senn da l'artitgel 23  alinea 2 LGD – vegnir concedida mo in'unica permissiun d'organisar lottarias e  scumessas da sport, sche las premissas da la permissiun èn ademplidas. Ils chantuns  da la Svizra franzosa designeschan l'organisatur en ina cunvegna interchantunala  legislativa.      Art. 50 Taxa per la concessiun dals dretgs exclusivs d'organisar  gieus per daners    Sco cuntraprestaziun per la concessiun dals dretgs exclusivs d'organisar gieus per  daners tenor l'artitgel 49 qua survart, pajan ils titulars da la permissiun  d'organisaziun respectiva a la purtadra ina taxa unica sco er ina taxa periodica  annuala tenor ils artitgels 65 – 68 da quest concordat.      Chapitel: Taxas      EMPRIMA PART:  DISPOSIZIUNS GENERALAS      Art. 51 Custs totals decisivs   Ils custs totals che ston vegnir finanziads cun taxas che vegnan incassadas en il rom  da las disposiziuns qua survart, sa cumponan sco suonda:   a. custs da la purtadra, inclusiv la dretgira da gieus per daners;   b. custs da la GESPA;   c. la part dals chantuns vi dals custs da l'organ da coordinaziun  tenor l'artitgel 114 LGD.        935.710        19       Art. 52 Finanziaziun    1 Ils custs totals tenor l'artitgel 51 qua survart vegnan cuvrids en emprima lingia tras   a. las taxas per disposiziuns e per prestaziuns da la GESPA en il cas singul  (art. 54 ss.);   b. las taxas per proceduras davant la dretgira da gieus per daners en il cas  singul (art. 59).   2 Per cuvrir la part dals custs totals, che na vegn betg cuvrida tras las taxas tenor  l'alinea 1 literas a e b qua survart, ma che ha in stetg connex d'attribuziun cun ils  organisaturs da gieus da gronda extensiun, incassa la GESPA mintga onn dals  organisaturs ina taxa da surveglianza per sectur da surveglianza (art. 60 ss.).     3 La part dals custs totals, che na po betg vegnir attribuida als organisaturs da gieus  da gronda extensiun, vegn finanziada tras il retgav da la taxa periodica annuala per  la concessiun dals dretgs exclusivs d'organisar gieus per daners, part "surveglianza".       Art. 53 Reglament da taxas da la GESPA   1 La GESPA regla ils detagls da las taxas en in reglament da taxas che sto vegnir  publitgà.    2 Ella regla particularmain la cunfinaziun tranter la part dals custs totals che po  vegnir attribuida e la part che na po betg vegnir attribuida (art. 52 al. 2 e 3).   3 Uschenavant ch'il concordat qua avant maun ed il reglament da la GESPA na  cuntegnan naginas disposiziuns, vegnan applitgadas las disposiziuns da l'Ordinaziun  federala generala davart las taxas dals 8 da settember 2004 (OgeT; CS 172.041.1)  tenor il senn.       SEGUNDA PART: TAXAS PER ACTS SINGULS DA LA GESPA      Art. 54 Obligaziun da pajar taxas   1 Tgi che chaschuna ina disposiziun da la GESPA u profita d'ina prestaziun da la  GESPA, sto pajar ina taxa per quai.   2 La GESPA po incassar en cas singuls taxas per proceduras che chaschunan custs  da controlla considerabels e che na termineschan betg cun ina disposiziun, sche la  persuna obligada da pajar taxas ha chaschunà questa procedura.        935.710        20      Art. 55 Calculaziun    1 Las taxas vegnan calculadas tenor il temp effectiv impundì e dumandà e tenor las  cumpetenzas tecnicas necessarias, e graduadas tenor ils stgalims da funcziun e tenor  la qualificaziun dal persunal engaschà.    2 La tariffa per ura da la taxa è tranter 100.– francs e 350.– francs.   3 La GESPA fixescha las tariffas per ils differents stgalims da funcziun en ses  reglament da taxas.   4 Ella po fixar tariffas generalas pauschalas per proceduras standardisadas.       Art. 56 Supplements a las taxas   La GESPA po incassar supplements da fin 50 pertschient da las taxas tenor ils  artitgels 54 s. per prestaziuns u per disposiziuns che    a. vegnan – sin dumonda – furnidas u decretadas urgentamain, u   b. ston vegnir furnidas u decretadas ordaifer il temp da lavur normal.      Art. 57 Expensas   1 Expensas èn debitadas supplementarmain a la taxa.    2 Sco expensas valan ils custs che resultan supplementarmain d'ina singula  disposiziun u prestaziun, particularmain:   a. ils custs per experts consultads;   b. ils custs da viadi e da transport;   c. ils custs da pernottaziun e d'alimentaziun;   d. ils custs da reproducziun, il porto e la communicaziun.      Art. 58 Pajaments anticipads   La GESPA po pretender in pajament anticipà da la persuna obligada da pajar la taxa.  Quest pajament anticipà na po betg surpassar l'import da la taxa debitada inclusiv las  expensas.       TERZ CHAPITEL: TAXAS DA LA DRETGIRA DA GIEUS PER DANERS          935.710        21    Art. 59 Taxas da la dretgira da gieus per daners   Las taxas per la procedura davant la dretgira da gieus per daners sa drizzan tenor il  senn a maun da la legislaziun federala davant il Tribunal administrativ federal.      QUART CHAPITEL:  TAXA DA SURVEGLIANZA      Art. 60 Obligaziun da pajar la taxa   La GESPA incassa mintga onn ina taxa da surveglianza dals titulars d'ina permissiun  d'organisaziun (art. 21 LGD).      Art. 61 Calculaziun da la taxa   1 Il cussegl da surveglianza da la GESPA fixescha mintga onn l'import da la taxa da  surveglianza sa basond sin il preventiv da la GESPA.   2 L'import da la taxa sto vegnir fixà uschia, ch'ils retgavs cuvrian la part dals custs  totals, che na vegn betg finanziada tras la taxa d'acts singuls, ma che vegn attribuida  als organisaturs da gieus da gronda extensiun, e ch'i vegnian observadas las  prescripziuns concernent la furmaziun da reservas (art. 27 al. 2).   3 Ils custs che vegnan finanziads mintga onn cun la taxa da surveglianza na dastgan  betg surpassar 70 % dals custs totals annuals (art. 51).   4 Ils organisaturs surpiglian la taxa da surveglianza proporziunalmain a lur retgavs  da gieu bruts.    5 Sco retgav da gieu brut vala la differenza tranter las messas ed ils gudogns pajads  als giugaders.      Art. 62 Cumenzament e fin da l'obligaziun da pajar la taxa   1 L'obligaziun da pajar la taxa cumenza cun la concessiun da la permissiun  d'organisaziun e finescha cun sia retratga respectivamain cun la relaschada or da la  surveglianza.   2 Sche l'obligaziun da pajar la taxa na cumenza u na finescha betg cun l'onn da  gestiun, è la taxa debitada pro rata temporis.      935.710        22         Art. 63 Incassament da la taxa   1 Sin basa da ses preventiv da l'onn da gestiun metta la GESPA a quint als  organisaturs obligads da pajar la taxa in pajament anticipà dals custs che importa la  taxa probablamain debitada.    2 Durant l'emprim semester da l'onn suandant fa ella il quint final sin basa dal quint  annual sco er dals retgavs da gieu bruts definitivs da las persunas obligadas da pajar  la taxa. La differenza tranter il pajament anticipà dals custs ch'è vegnì pajà e l'import  da la taxa da surveglianza che vegn effectivamain debità, vegn reportada sin il  pajament anticipà dals custs da l'onn suandant.   3 Il termin da pajament importa 30 dis.   4 Sche la taxa da surveglianza è dispitaivla, po l'organisatur pretender ina  disposiziun contestabla da la GESPA.    5 Il mument da la communicaziun da la disposiziun sto vegnir pajà l'entir import da  la taxa da surveglianza.      TSCHINTGAVEL CHAPITEL:  TAXA PER LA CONCESSIUN DALS DRETGS EXCLUSIVS  D'ORGANISAR GIEUS PER DANERS      Art. 64 Taxa unica per la concessiun dals dretgs exclusivs  d'organisar gieus per daners   1 La taxa unica tenor l'artitgel 50 importa tut en tut 3 milliuns francs.    2 L'import tenor l'alinea 1 vegn repartì tranter ils titulars dals dretgs exclusivs  d'organisar gieus per daners proporziunalmain als retgavs da gieu bruts obtegnids  durant l'emprim onn suenter l'entrada en vigur da quest concordat.    3 La purtadra utilisescha il retgav da la taxa unica tenor l'alinea 1 per dotar la  GESPA cun chapital (art. 27 al. 1).       Art. 65 Taxa periodica annuala per la concessiun dals dretgs  exclusivs d'organisar gieus per daners   La taxa periodica annuala tenor l'artitgel 50 sa cumpona d'ina part "prevenziun" e  d'ina part "surveglianza".       935.710        23       Art. 66 Part "prevenziun"    1 La part "prevenziun" importa 0,5 % dal retgav da gieu brut obtegnì annualmain da  las lottarias e da las scumessas da sport.    2 Il retgav da la part "prevenziun" dastga vegnir duvrà exclusivamain per las mesiras  tenor l'artitgel 85 LGD.    3 El vegn repartì tranter ils chantuns ch'èn obligads d'al duvrar tenor l'alinea 2 qua  survart, tenor il retgav da gieu brut obtegnì en ils singuls chantuns.    4 La CDGD decretescha recumandaziuns davart l'utilisaziun da la taxa.       Art. 67 Part "surveglianza"    1 La CDGD fixescha mintga onn l'import da la part "surveglianza" a norma da  l'artitgel 52 alinea 3.    2 La purtadra dovra il retgav da questa taxa per cuvrir ses custs sco er per pajar la  contribuziun a la GESPA tenor l'artitgel 28.       Art. 68 Incassament da la taxa per la concessiun dals dretgs  exclusivs d'organisar gieus per daners   1 La GESPA incassa la taxa en num ed a quint da la purtadra.    2 L'artitgel 63 vala tenor il senn. La GESPA decretescha eventualmain ina  disposiziun.       Chapitel: Disposiziuns finalas      Art. 69 Entrada en vigur   1 Quest concordat entra en vigur, uschespert che almain 18 chantuns han declerà lur  participaziun.    2 La participaziun sto vegnir declerada envers la Conferenza dals directurs  chantunals cumpetents per il martgà da lottarias e per la lescha davart las lottarias.  La Conferenza communitgescha l'entrada en vigur da quest concordat als chantuns  ed a la Confederaziun.   3 Il mument da l'entrada en vigur da quest concordat vegn abolida la cunvegna  interchantunala davart la surveglianza, davart la permissiun e davart l'utilisaziun dal     935.710        24      retgav da lottarias e da scumessas che vegnan manadas tras sin plaun interchantunal  u naziunal (CILS), ch'è vegnida deliberada da la Conferenza dals directurs  chantunals cumpetents per il martgà da lottarias e per la lescha davart las lottarias ils  7 da schaner 2005 per la ratificaziun en ils chantuns.    4 Las disposiziuns executivas decretadas sin basa da la CILS vegnan abolidas il  mument da l'entrada en vigur da quest concordat.      Art. 70 Validitad, visada   1 Il concordat vala per in temp illimità.    2 El po vegnir visà tras ina communicaziun en scrit a la purtadra, mintgamai cun in  termin da 2 onns per la fin d'in onn, ma il pli baud per la fin dal 10. onn dapi sia  entrada en vigur.   3 La visada d'in chantun metta fin al concordat, sch'il dumber dals chantuns da  concordat che restan sa reducescha tras quai a sut 18.      Art. 71 Midada dal concordat   1 Sin proposta d'in chantun u da la GESPA decida la CDGD, sch'ella introducescha  ina revisiun parziala u totala dal concordat.   2 La midada entra en vigur, uschespert che tut ils chantuns da concordat l'han  approvada.   3 Adattaziuns d'impurtanza subordinada pon vegnir fatgas en ina procedura  simplifitgada. Ellas ston vegnir concludidas unanimamain da la CDGD. La purtadra  infurmescha precedentamain ils chantuns davart la formulaziun exacta dal conclus  previs.       Art. 72 Relaziun cun ils concordats regiunals    Quest concordat preceda las disposiziuns cuntrarias da la IKV1, da la C-LoRo2 sco  er lur concordats successivs.                                                                     1 Cunvegna interchantunala dals 26 da matg 1937 davart l'execuziun collectiva da   lottarias (a la quala èn participads ils chantuns da la Svizra tudestga ed il chantun  Tessin).    2 9ème Convention relative à la Loterie Romande dals 18 da november 2005 (a la  quala èn participads ils chantuns da la Svizra franzosa).       935.710        25       Art. 73 Disposiziuns transitoricas   1 Il mument da l'entrada en vigur da quest concordat remplazza la purtadra la  Conferenza dals directurs chantunals cumpetents per il martgà da lottarias e per la  lescha davart las lottarias tenor l'artitgel l3 litera a CILS.    2 Il mument da l'entrada en vigur da quest concordat remplazza il cussegl da  surveglianza da la GESPA la cumissiun da lottarias e da scumessas tenor l'artitgel 3  litera b CILS. Ils commembers en uffizi da la cumissiun da lottarias e da scumessas  pon terminar lur durada d'uffizi e daventan commembers dal cussegl da  surveglianza. Las duradas d'uffizi cumplettas prestadas durant la valaivladad da la  CILS vegnan messas a quint per calcular la durada maximala d'uffizi.    3 Tut ils dretgs e tut las obligaziuns ch'èn resultads da la CILS, passan a la GESPA,  cun resalva dals alineas qua sutvart.    4 La GESPA surpiglia tut las proceduras da la cumissiun da lottarias e da scumessas,  ch'èn pendentas il mument da l'entrada en vigur da quest concordat.    5 Il mument da l'entrada en vigur da quest concordat remplazza la dretgira da gieus  per daners la cumissiun da recurs tenor l'artitgel 3 litera c CILS. Ils derschaders ed  ils derschaders suppleants en uffizi da la cumissiun da recurs pon terminar lur  durada d'uffizi e daventan derschaders e derschaders suppleants da la dretgira da  gieus per daners. Las duradas d'uffizi cumplettas prestadas durant la valaivladad da  la CILS vegnan messas a quint per calcular la durada maximala d'uffizi.    6 La dretgira da gieus per daners surpiglia tut las proceduras da la cumissiun da  recurs, ch'èn pendentas il mument da l'entrada en vigur da quest concordat.    7 Per proceduras ch'èn pendentas il mument da l'entrada en vigur da quest concordat,  vala il dretg processual vertent fin a lur clusiun davant l'instanza pertutgada. Per ils  meds legals vala il dretg ch'è en vigur il mument da la communicaziun da la  decisiun. Las dumondas da permissiun sin basa da la LGD vegnan giuditgadas tenor  il nov dretg processual.   8 La GESPA è autorisada – durant in termin da 5 onns a partir da l'entrada en vigur  da quest concordat – d'incassar dals titulars da permissiuns dal dretg vegl, ils  pajaments anticipads e las taxas che sa basan sin las permissiuns dal dretg vegl.    9 L'import per promover il sport naziunal tenor l'artitgel 34 vegn fixà per l'emprima  giada l'onn 2022 per la perioda 2023 – 2026. Fin la fin da l'onn 2022 pon ils  chantuns duvrar – sco fin ussa – ina part dals retgavs nets per promover il sport  naziunal, e quai avant la repartiziun als fonds chantunals.    10 L'ultima taxa da surveglianza ch'è vegnida incassada tenor il dretg vegl sin basa da  l'artitgel 21 CILS dals organisaturs, vala sco pajament anticipà en il senn da  l'artitgel 58.     935.710        26            Concludì ils 20 da matg 2019 da la radunanza plenara da la Conferenza dals  directurs chantunals cumpetents per il martgà da lottarias e per la lescha davart las  lottarias per mauns da la ratificaziun en ils chantuns.      Per la Conferenza dals directurs chantunals cumpetents per il martgà da lottarias e  per la lescha davart las lottarias      Dr. Andrea Bettiga, landamma   President da la CDCL    		2020-12-30T21:46:36+0100 	"7001 Chur" 	"Gesetzessammlung Kanton Graubünden"


pdf_content: Microsoft Word - BR 935.800_rm.doc     935.800      1       Participaziun dal chantun Grischun a la Cunvegna  interchantunala davart l'execuziun collectiva da gieus per  daners   dals 27 d'avust 2020   Il cussegl grond dal chantun Grischun1,   sa basond sin l'art. 31 al. 1 da la constituziun chantunala2,  suenter avair gì invista da la missiva da la regenza dals 7 da schaner 20203,   concluda:    1. Il chantun Grischun sa participescha a la Cunvegna interchantunala davart   l'execuziun collectiva da gieus per daners dals 20 da matg 2019.  2. La regenza vegn autorisada da declerar la participaziun a la Cunvegna   interchantunala davart l'execuziun collectiva da gieus per daners dals 20 da  matg 2019 envers l'assamblea generala da la Swisslos4.   3. Las cifras 1 e 2 da quest conclus èn suttamessas al referendum facultativ5.                                                                     1 PCG 2020/2021, 80  2 DG 110.100  3 pagina 837  4 cun il conclus dals 15 da december 2020 ha la regenza declerà la participaziun  5 il termin da referendum è scadì ils 8 da december 2020 senza ch'el saja vegnì duvrà    		2020-12-30T21:54:43+0100 	"7001 Chur" 	"Gesetzessammlung Kanton Graubünden"


pdf_content: Microsoft Word - BR 935.810_rm.doc     935.810      1       Cunvegna interchantunala davart l'execuziun collectiva da  gieus per daners (CI 2020)   dals 20 da matg 2019   Ingress   Ils chantuns che sa participeschan a questa cunvegna,   cun l'intenziun da cuntinuar cun la collavuraziun constituida cun la CI 19371 er sut  il dretg federal midà (Lescha federala davart gieus per daners, CS 935.51),   sa basond sin    l'artitgel 48 da la constituziun federala dals 18 d'avrigl 1999 (CF;  CS 101)    la lescha federala davart gieus per daners dals 29 da settember 2017  (LGD; CS 935.51)    il concordat davart ils gieus per daners sin plaun naziunal dals 20 da  matg 2019 (CGD)   concludan:      Art. 1  Incarica da prestaziun cun Swisslos   1 Ils chantuns che sa participeschan a questa cunvegna (en quai che suonda  numnads «chantuns da cunvegna») mainan l'associaziun «Swisslos Lottaria  interchantunala» (en quai che suonda numnada «Swisslos»).   2 Swisslos organisescha gieus per daners per incumbensa dals chantuns da  cunvegna ed a norma da la LGD, dal concordat davart ils gieus per daners sin  plaun naziunal sco er da la cunvegna qua avant maun.    3 Applitgond l'artitgel 23 alinea 2 LGD vegn designada Swisslos sco unica  organisatura da gieus da lottaria e da scumessas da sport da gronda extensiun en  l'intschess dals chantuns da cunvegna.                                                                        1 Cunvegna interchantunala davart l'execuziun collectiva da lottarias dals 26 da matg 1937     935.810        2      Art. 2  Consegna ed utilisaziun dals gudogns nets   1 Ils gudogns nets da Swisslos vegnan attribuids dal tuttafatg als chantuns da  cunvegna. Els sustegnan cun quests daners intents d'utilitad publica,  particularmain en ils secturs da la cultura, dals fatgs socials e dal sport (art. 125  al. 1 LGD).    2 Ils chantuns da cunvegna utiliseschan ina part dals gudogns nets per promover il  sport naziunal. L'import vegn fixà da la Conferenza dals directurs chantunals  cumpetents dals gieus per daners (CDGD) a maun da la procedura tenor  l'artitgel 34 CGD ed investì mintga onn en la fundaziun per la promoziun dal sport  en Svizra (art. 32 ss. CGD).    3 Ils gudogns nets che restan suenter l'attribuziun da la part dal gudogn net tenor  l'al. 2, ston vegnir consegnads mintga onn als chantuns da cunvegna tenor la  suandanta clav da repartiziun:    a) Gudogn net da lottarias: A mintga chantun in import fix da  70 000 francs, il rest tenor il dumber d'abitants. Decisiv è il dumber  d'abitants ch'è vegnì eruì a chaschun da l'ultima dumbraziun dal pievel.   b) Gudogn net d'auters gieus: 50 % tenor la populaziun, 50 % tenor las  messas. Decisiv è il dumber d'abitants ch'è vegnì eruì a chaschun da  l'ultima dumbraziun dal pievel.   4 La part dal gudogn net d'ina categoria da gieu tutga ad in chantun da cunvegna  mo, sche la categoria respectiva n'è betg scumandada en ses intschess en il senn  da l'artitgel 28 LGD.       Art. 3  Represchentanza dals chantuns da cunvegna en l'associaziun   Ils chantuns da cunvegna delegheschan mintgamai in commember da la regenza a  la radunanza generala da Swisslos.       Art. 4  Disposiziuns cuminaivlas per lottarias pitschnas   1 La summa totala (contingent) da las lottarias pitschnas che vegnan permessas  d'in chantun da cunvegna durant in onn chalendar en il senn da l'artitgel 34 LGD,  dastga importar maximalmain 2.50 francs per persuna da sia populaziun. La  summa minimala da 100 000.– francs stat a disposiziun a mintga chantun  independentamain da ses dumber d'abitants.    2 I n'è betg permess da transferir las parts dal contingent che n'èn betg vegnidas  duvradas, d'in onn chalendar al proxim onn chalendar.   3 Igl è permess da transferir las parts dal contingent che n'èn betg vegnidas  duvradas, d'in chantun da cunvegna ad in auter chantun da cunvegna.        935.810        3       Art. 5  Communicaziun da l'utilitad publica   Ils chantuns da cunvegna s'obligheschan da communitgar l'origin dals meds  finanzials il mument ch'els als surdattan, e d'obligar ils benefiziads da  communitgar il sustegn ch'els han survegnì, almain utilisond il logo da Swisslos.       Art. 6  Midada da la cunvegna   1 Las propostas da midada ston vegnir inoltradas a la radunanza generala da  Swisslos. Swisslos avra la procedura, sche las represchentanzas da trais quarts da  tut ils chantuns da cunvegna approvan l'avertura da la procedura.    2 La midada entra en vigur, uschespert che tut ils chantuns da cunvegna l'han  approvada.   3 Adattaziuns d'impurtanza subordinada pon vegnir fatgas en ina procedura  simplifitgada. Ellas ston vegnir concludidas unanimamain da la radunanza  generala da Swisslos. La radunanza generala infurmescha precedentamain ils  chantuns davart la formulaziun exacta dal conclus previs.       Art. 7 Visada da la cunvegna   1 La cunvegna qua avant maun po vegnir visada tras ina communicaziun a la  radunanza generala da Swisslos, mintgamai cun in termin da 2 onns per la fin d'in  onn chalendar, ma il pli baud per la fin dal 10. onn dapi sia entrada en vigur.   2 La visada d'in chantun terminescha la valaivladad da la cunvegna sin ses territori  chantunal.      Art. 8  Relaziun cun il concordat davart ils gieus per daners sin plaun  naziunal   En cas d'ina cuntradicziun han las disposiziuns dal CGD la precedenza envers las  disposiziuns da questa cunvegna.      Art. 9 Entrada en vigur da la cunvegna   1 Questa cunvegna entra en vigur, uschespert che tut ils chantuns da cunvegna èn  sa participads a la CI 1937.    2 La participaziun sto vegnir declerada envers la radunanza generala da Swisslos.  Ella communitgescha l'entrada en vigur als chantuns sco er a la Confederaziun.     935.810        4         Art. 10  Aboliziun da la CI 1937   Cun l'entrada en vigur da questa cunvegna vegnan abolidas tut las disposiziuns da  la CI 1937.       Art. 11  Disposiziun finala   Swisslos adatta ils statuts entaifer in termin da 6 mais a partir da l'entrada en vigur  da questa cunvegna.         Concludida ils 20 da matg 2019 da las represchentanzas dals chantuns da la Svizra  tudestga e dal chantun Tessin da la Conferenza dals directurs chantunals  cumpetents per il martgà da lottarias e per la lescha davart las lottarias (CDCL)  per mauns da la ratificaziun en ils chantuns.      Per la Conferenza dals directurs chantunals cumpetents per il martgà da lottarias e  per la lescha davart las lottarias (chantuns da la Svizra tudestga e chantun Tessin)      Dr. Andrea Bettiga, landamma   President da la CDCL    		2020-12-30T22:01:36+0100 	"7001 Chur" 	"Gesetzessammlung Kanton Graubünden"


pdf_content: Lescha davart la banca chantunala grischuna    938.200   Lescha davart la banca chantunala grischuna  dals 29-11-1998 (versiun dals 01-01-2016)  acceptada dal pievel ils 29 da november 19981)  1. Disposiziuns generalas  Art.  1 Furma giuridica, num, sedia 1 La banca chantunala grischuna è in institut autonom dal dretg public chantunal cun  sedia a Cuira. 2 Ella po fundar filialas.  Art.  2 Intent 1 La  banca  chantunala  grischuna  porscha  ils  servetschs  usitads  per  ina  banca  e  resguarda en sia activitad commerziala sco banca universala ils basegns da tut ils   circuls da la populaziun, da l'economia privata e dal maun public. En quest rom gida  ella a cuntanscher in svilup equilibrà da l'economia grischuna.  Art.  3 Champ d'activitad 1 Il champ d'activitad da la banca cumpiglia il territori dal chantun Grischun. 2 La banca po far fatschentas ordaifer il chantun, uschenavant che la realisaziun da  ses intent entaifer il chantun na vegn betg pregiuditgada tras quai.  Art.  4 Activitad commerziala 1 La banca sto vegnir manada tenor princips commerzials e sto cuntanscher in retgav  adequat. 2 Ella po collavurar cun autras bancas chantunalas e cun instituziuns communablas  da bancas e po surpigliar participaziuns per ademplir l'intent da la fatschenta. 3 La banca po acquistar ed alienar immobiglias.  1) M dals 6 d'october 1997, 369; PCG 1998/99, 128  * tabellas da las modificaziuns a la fin dal relasch   1     938.200    Art.  5 Garanzia chantunala 1 Il chantun Grischun stat bun per tut las obligaziuns da la banca, uschenavant ch'ils  agens meds da quella na tanschan betg. 2 I  na  dat  nagina  garanzia  chantunala  per  il  chapital  da  participaziun  e  per  las   obligaziuns subordinadas che valan sco agens meds.  Art.  5a * Cumpensaziun da la garanzia chantunala 1 La  banca  paja  al  chantun  ina  cumpensaziun  sco  gulivaziun  per  la  garanzia  chantunala. 2 Questa  cumpensaziun  importa  annualmain  0,5  pertschient  dals  agens  meds  necessaris tenor las prescripziuns da la lescha davart las bancas. * 3 Sch'ils agens meds cumprovads èn passa 20 pertschient sur l'import necessari tenor  la lescha davart las bancas, sa reducescha la cumpensaziun tut tenor il grad da la   surcuvrida per maximalmain 40 pertschient.  Art.  6 * …  2. Finanziaziun  Art.  7 Agens meds 1 Agens meds da la banca èn il chapital da dotaziun ed il chapital da participaziun   sco er las reservas.  La banca po sa procurar ulteriurs agens meds cun surpigliar   obligaziuns  subordinadas  tenor  las  disposiziuns  da  la  lescha  federala  davart  las  bancas e cassas da spargn1).  Art.  8 Chapital da dotaziun 1 Il chantun metta a disposiziun a la banca il chapital da dotaziun. * 2 l cussegl grond fixescha en atgna cumpetenza la summa maximala dal chapital da  dotaziun, e quai resguardond las disposiziuns da la lescha federala davart las bancas   e cassas da spargn2). * 3 Sin proposta da la banca concluda la regenza davart la dimensiun dal diever dal  chapital da dotaziun. * 4 Sin proposta da la banca po la regenza concluder rembursaments dal chapital da  dotaziun. Decisivs èn ils basegns da l'economia da manaschi da la banca. * 5 Tant tar l'augment sco er tar la reducziun dal chapital da dotaziun sto vegnir pajà in  pretsch supplementar che vegn calculà sin basa da la valur reala da la banca. La  valur reala correspunda a l'agen chapital cumprovà plus las reservas zuppadas sin  immobiglias en ils bains d'investiziun materials. *  1) CS 952.0 2) CS 952.0  2    http://db.clex.ch/link/Bund/952.0/rm http://db.clex.ch/link/Bund/952.0/rm    938.200   Art.  9 Chapital da participaziun 1 Il cussegl da banca è autorisà d'emetter certificats da participaziun. Il chapital da  participaziun na dastga betg impurtar dapli che la mesadad dal chapital da dotaziun. 2 Ils  certificats  da  participaziun  dattan  il  dretg  d'ina  dividenda  che  correspunda  proporziunalmain al pajament dal gudogn al chantun, d'ina quota proporziunala dal   resultat d'ina eventuala liquidaziun e – cun resalva d'in conclus d'auter cuntegn dal   cussegl da banca – da l'acquist da novs certificats da participaziun. Cun ils certificats  da participaziun n'èn colliads nagins dretgs da cundecisiun. * 3 Cur  ch'il  chapital  da  participaziun  vegn  augmentà,  sto  vegnir  pajà  in  pretsch  supplementar. La valur reala da la banca furma la basa per calcular quest pretsch  supplementar. * 4 Ils detagls vegnan fixads en in reglament che vegn relaschà dal cussegl da banca. *  Art.  10 Reservas 1 La banca creescha ulteriurs agens meds cun augmentar las reservas.  Art.  11 Chapital ad emprest 1 La banca sa procura ils ulteriurs meds da manaschi en las furmas usitadas per ina  banca.  3. Organisaziun  Art.  12 Organs 1 Ils organs da la banca èn: a) il cussegl da banca; b) * la direcziun; c) * la revisiun interna; d) * la societad d'audit.  3.1. CUSSEGL DA BANCA  Art.  13 Incumbensas 1 Il  cussegl  da banca è l'organ suprem da la banca.  El fixescha ils princips da la  politica da fatschenta e metta il rom per l'activitad commerziala. Per quest intent  relascha el disposiziuns reglamentaras e surveglia lur applicaziun. 2 El  ha  la  surveglianza  e  la  controlla  da  la  gestiun.  Ad  el  suttastat  la  revisiun  interna. * 3 El elegia las commembras ed ils commembers da la direcziun sco er la manadra u   il manader da la revisiun interna. *   3     938.200    4 Ses champ da cumpetenzas cumpiglia en spezial er las suandantas incumbensas: * a) fixar ils princips concernent il manaschament da ristga; b) emetter certificats da participaziun; c) approvar il preventiv annual; d) * deliberar il rapport da gestiun per mauns da la regenza; e) * decider davart il diever dal gudogn annual; f) exequir las cumpetenzas che pervegnan ad el tenor ils reglaments; g) prender enconuschientscha dals rapports davart l'andament da las fatschentas e   davart ils fatgs da controlla. 5 L'organisaziun  dal  cussegl  da  banca  vegn  statuida  en  in  reglament  ch'el  ha  relaschà. *  Art.  14 * Cumposiziun, perioda d'uffizi 1 Il cussegl da banca consista da 7 commembras e commembers. La perioda d'uffizi   importa 4 onns. Las commembras ed ils commembers èn reelegibels. 1bis La perioda d'uffizi importa 12 onns. * 1ter La regenza po revocar ina commembra u in commember dal cussegl da banca da  tut temp, sche motivs impurtants èn avant maun. * 2 En cas da l'extrada d'ina commembra u d'in commember surpiglia la successura u il  successur sia perioda d'uffizi.  Art.  15 * Premissas per l'elecziun, exclusiun * 1 Las commembras ed ils commembers  dal cussegl  da banca ston avair ina buna  reputaziun e garantir in'activitad commerziala irreproschabla. 2 … * 3 Parentas  e  parents  sco  er  quinadas  e  quinads  fin  il  segund  grad,  conjugalas  e  conjugals  sco  er  persunas  che  vivan  en  in  partenadi  registrà  u  che  mainan  facticamain ina communitad da vita  na dastgan betg far  part  a medem temp dal   cussegl da banca.  3.2. … *  Art.  16 * …  Art.  17 * …  4       938.200   3.3. … *  Art.  18 * Posiziun da la presidenta u dal president da la banca * 1 La presidenta u il president da la banca surveglia l'activitad da la direcziun e da la   revisiun interna.  A norma da las cumpetenzas respectivas  transmetta ella u el las  infurmaziuns ch'ella u el ha survegnì en quest connex al cussegl da banca. * 2 Ella u el represchenta la banca vers las autoritads politicas.  3.4. DIRECZIUN  Art.  19 Incumbensas 1 A la direcziun cumpeta la gestiun da la banca e la represchentaziun da quella vers   terzas persunas. Ella decida davart tut las fatschentas che la legislaziun n'ha betg  assegnà a la decisiun d'in auter organ. 2 Il  cussegl da banca regla la cumposiziun, las incumbensas e l'organisaziun da la   direcziun.  3.5. ORGANS DA CONTROLLA *  Art.  20 * Revisiun interna * 1 La  revisiun  interna  exequescha  independentamain  sias  incumbensas  tenor  las  normas professiunalas vertentas e tenor in reglament che vegn relaschà dal cussegl   da banca. Ella ha in dretg da controlla cumplessiv per tut las fatschentas da la banca   e coordinescha sias incumbensas cun quellas da la societad d'audit. * 2 La revisiun interna ha spezialmain l'incumbensa da controllar la gestiun e plinavant  da survegliar che las disposiziuns legalas sco er ils reglaments, las directivas e las  ordinaziuns  internas  che  vegnan  relaschads  dals  organs  da  la  banca,  vegnian  observads. *  Art.  21 Societad d'audit * 1 Las  incumbensas  da  la  societad  d'audit  sa  drizzan  tenor  las  disposiziuns  da  la  lescha federala  davart  las bancas e  las  cassas da spargn  sco er da la legislaziun  davart la surveglianza dals martgads da finanzas. *   5     938.200    4. Surveglianza  Art.  22 Autoritad federala per la surveglianza dals martgads da finanzas * 1 La banca è suttamessa a la surveglianza cumplessiva da l'autoritad federala per la   surveglianza  dals  martgads  da  finanzas  tenor  las  disposiziuns  dal  dretg  da  surveglianza. *  5. … *  Art.  23 * Cussegl grond 1 En il rom da sia surveglianza suprema prenda il cussegl grond enconuschientscha  dal rapport da gestiun. *  Art.  24 * Regenza 1 La regenza elegia la presidenta u il president da la banca, la vicepresidenta u il   vicepresident da la banca, las ulteriuras commembras ed ils ulteriurs commembers  dal cussegl da banca ed approvescha il rapport da gestiun. * 2 La regenza: a) * surveglia  la banca,  uschenavant  che l'autoritad federala  per la surveglianza   dals martgads da finanzas n'è betg cumpetenta en chaussa; b) * … c) * … d) * elegia, sin proposta dal cussegl da banca, la societad d'audit; e) * fixescha l'indemnisaziun dal cussegl da banca.  6. Differentas disposiziuns *  Art.  25 * Quint annual, gudogn annual * 1 La banca serra il quint annual tenor las disposiziuns dal dretg d'obligaziuns e da la  lescha federala davart las bancas e las cassas da spargn. L'onn da gestiun da la banca  è l'onn chalendar. * 2 Il gudogn annual sto vegnir impundì per far reservas, per cumpensar la garanzia   chantunala, per pajar ina dividenda sin ils certificats da participaziun, per pajar il   gudogn al chantun sco er per augmentar il fond da las contribuziuns. *  6       938.200   7. … *  Art.  26 Secret da banca e secret da fatschenta 1 Tut las persunas che han, sin fundament da lur activitad, enconuschientschas da las  fatschentas  da  la  banca,  èn  liadas  al  secret  da  banca,  da fatschenta  ed  al  secret   professiunal. L'obligaziun da discreziun n'è betg limitada temporalmain.  Art.  26a * Persunal 1 Las collavuraturas ed ils collavuraturs  da la banca han ina relaziun da lavur  da  dretg  privat.  Per  questa  relaziun  da  lavur  valan  las  disposiziuns  dal  dretg  d'obligaziuns1), uschenavant che las cundiziuns contractualas, ch'ils reglaments u che  auters  decrets  na  cuntegnan  naginas  divergenzas  admissiblas  tenor  il  dretg  d'obligaziuns.  Art.  26b * Recusaziun 1 Commembras  e  commembers  dal  cussegl  da  banca  sco  er  collavuraturas  e  collavuraturs  da  la  banca  ston  prender  recusaziun,  sch'i  vegnan  elavuradas  u  concludidas fatschentas, da las qualas ellas sezzas ed els sezs, lur conjugala u lur  conjugal, ina da lur parentas u quinadas respectivamain in da lur parents u quinads  fin al segund grad ubain persunas che vivan en in partenadi registrà u che mainan  facticamain ina communitad da vita ensemen cun ellas e cun els, han in interess   privat direct. 2 Per  questas  persunas  vala  l'obligaziun  da  prender  recusaziun  er  en  cas  da  fatschentas cun l'atgna firma u cun persunas giuridicas e cun societads da persunas,   da las qualas ellas fan part da la direcziun, da l'administraziun u dal post da revisiun.  Art.  27 Responsabladad * 1 La  responsabladad  da  dretg  civil  da  la  banca,  da  ses  organs  sco  er  da  sias  collavuraturas  e  da  ses  collavuraturs  sa  drizza  tenor  las  disposiziuns  dal  dretg  federal. *  8. Disposiziuns finalas  Art.  27a * …  Art.  28 Entrada en vigur 1 Questa  lescha  vegn  messa  en  vigur2) da  la  regenza,  suenter  ch'ella  è  vegnida  acceptada dal pievel.  1) CS 220 2) messa en vigur cun CR dals 29 da zercladur 1999 per il 1. d'october 1999   7   http://db.clex.ch/link/Bund/220/rm   938.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-11-1998 01-10-1999 relasch emprima versiun - 20-04-2004 01-01-2005 Art. 5a integraziun - 18-04-2005 01-08-2005 Art. 8 al. 1 midada - 18-04-2005 01-08-2005 Art. 8 al. 2 midada - 21-10-2008 01-04-2009 Art. 6 aboliziun - 21-10-2008 01-04-2009 Art. 8 al. 3 midada - 21-10-2008 01-04-2009 Art. 8 al. 4 integraziun - 21-10-2008 01-04-2009 Art. 8 al. 5 integraziun - 21-10-2008 01-04-2009 Art. 9 al. 2 integraziun - 21-10-2008 01-04-2009 Art. 9 al. 3 integraziun - 21-10-2008 01-04-2009 Art. 9 al. 4 integraziun - 21-10-2008 01-04-2009 Art. 12 al. 1, b) midada - 21-10-2008 01-04-2009 Art. 12 al. 1, c) midada - 21-10-2008 01-04-2009 Art. 12 al. 1, d) midada - 21-10-2008 01-04-2009 Art. 13 al. 3 midada - 21-10-2008 01-04-2009 Art. 13 al. 4 integraziun - 21-10-2008 01-04-2009 Art. 13 al. 5 integraziun - 21-10-2008 01-04-2009 Art. 14 revisiun totala - 21-10-2008 01-04-2009 Art. 15 revisiun totala - 21-10-2008 01-04-2009 Titel 3.2. aboliziun - 21-10-2008 01-04-2009 Art. 16 aboliziun - 21-10-2008 01-04-2009 Art. 17 aboliziun - 21-10-2008 01-04-2009 Titel 3.3. midada - 21-10-2008 01-04-2009 Art. 18 revisiun totala - 21-10-2008 01-04-2009 Art. 20 revisiun totala - 21-10-2008 01-04-2009 Art. 23 revisiun totala - 21-10-2008 01-04-2009 Art. 24 revisiun totala - 21-10-2008 01-04-2009 Titel 6. midada - 21-10-2008 01-04-2009 Art. 25 revisiun totala - 21-10-2008 01-04-2009 Art. 26a integraziun - 21-10-2008 01-04-2009 Art. 26b integraziun - 21-10-2008 01-04-2009 Art. 27a integraziun - 22-12-2015 01-01-2016 Art. 5a al. 2 midada 2015-055 22-12-2015 01-01-2016 Art. 8 al. 5 midada 2015-055 22-12-2015 01-01-2016 Art. 12 al. 1, c) midada 2015-055 22-12-2015 01-01-2016 Art. 12 al. 1, d) midada 2015-055 22-12-2015 01-01-2016 Art. 13 al. 2 midada 2015-055 22-12-2015 01-01-2016 Art. 13 al. 3 midada 2015-055 22-12-2015 01-01-2016 Art. 13 al. 4, d) midada 2015-055 22-12-2015 01-01-2016 Art. 13 al. 4, e) midada 2015-055 22-12-2015 01-01-2016 Art. 14 al. 1bis integraziun 2015-055 22-12-2015 01-01-2016 Art. 14 al. 1ter integraziun 2015-055 22-12-2015 01-01-2016 Art. 15 midada dal titel 2015-055 22-12-2015 01-01-2016 Art. 15 al. 2 aboliziun 2015-055 22-12-2015 01-01-2016 Titel 3.3. aboliziun 2015-055 22-12-2015 01-01-2016 Art. 18 midada dal titel 2015-055 22-12-2015 01-01-2016 Art. 18 al. 1 midada 2015-055 22-12-2015 01-01-2016 Titel 3.5. midada 2015-055 22-12-2015 01-01-2016 Art. 20 midada dal titel 2015-055 22-12-2015 01-01-2016 Art. 20 al. 1 midada 2015-055 22-12-2015 01-01-2016 Art. 20 al. 2 midada 2015-055 22-12-2015 01-01-2016 Art. 21 midada dal titel 2015-055 22-12-2015 01-01-2016 Art. 21 al. 1 midada 2015-055 22-12-2015 01-01-2016 Art. 22 midada dal titel 2015-055 22-12-2015 01-01-2016 Art. 22 al. 1 midada 2015-055 22-12-2015 01-01-2016 Titel 5. aboliziun 2015-055 22-12-2015 01-01-2016 Art. 23 al. 1 midada 2015-055 22-12-2015 01-01-2016 Art. 24 al. 1 midada 2015-055 22-12-2015 01-01-2016 Art. 24 al. 2, a) midada 2015-055 22-12-2015 01-01-2016 Art. 24 al. 2, b) aboliziun 2015-055 22-12-2015 01-01-2016 Art. 24 al. 2, c) aboliziun 2015-055  8       938.200   Conclus Entrada en vigur Element Modificaziun Publicaziun en la CUL 22-12-2015 01-01-2016 Art. 24 al. 2, d) midada 2015-055 22-12-2015 01-01-2016 Art. 24 al. 2, e) integraziun 2015-055 22-12-2015 01-01-2016 Titel 6. midada 2015-055 22-12-2015 01-01-2016 Art. 25 midada dal titel 2015-055 22-12-2015 01-01-2016 Art. 25 al. 1 midada 2015-055 22-12-2015 01-01-2016 Art. 25 al. 2 midada 2015-055 22-12-2015 01-01-2016 Titel 7. aboliziun 2015-055 22-12-2015 01-01-2016 Art. 27 midada dal titel 2015-055 22-12-2015 01-01-2016 Art. 27 al. 1 midada 2015-055 22-12-2015 01-01-2016 Art. 27a aboliziun 2015-055   9     938.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-11-1998 01-10-1999 emprima versiun - Art. 5a 20-04-2004 01-01-2005 integraziun - Art. 5a al. 2 22-12-2015 01-01-2016 midada 2015-055 Art. 6 21-10-2008 01-04-2009 aboliziun - Art. 8 al. 1 18-04-2005 01-08-2005 midada - Art. 8 al. 2 18-04-2005 01-08-2005 midada - Art. 8 al. 3 21-10-2008 01-04-2009 midada - Art. 8 al. 4 21-10-2008 01-04-2009 integraziun - Art. 8 al. 5 21-10-2008 01-04-2009 integraziun - Art. 8 al. 5 22-12-2015 01-01-2016 midada 2015-055 Art. 9 al. 2 21-10-2008 01-04-2009 integraziun - Art. 9 al. 3 21-10-2008 01-04-2009 integraziun - Art. 9 al. 4 21-10-2008 01-04-2009 integraziun - Art. 12 al. 1, b) 21-10-2008 01-04-2009 midada - Art. 12 al. 1, c) 21-10-2008 01-04-2009 midada - Art. 12 al. 1, c) 22-12-2015 01-01-2016 midada 2015-055 Art. 12 al. 1, d) 21-10-2008 01-04-2009 midada - Art. 12 al. 1, d) 22-12-2015 01-01-2016 midada 2015-055 Art. 13 al. 2 22-12-2015 01-01-2016 midada 2015-055 Art. 13 al. 3 21-10-2008 01-04-2009 midada - Art. 13 al. 3 22-12-2015 01-01-2016 midada 2015-055 Art. 13 al. 4 21-10-2008 01-04-2009 integraziun - Art. 13 al. 4, d) 22-12-2015 01-01-2016 midada 2015-055 Art. 13 al. 4, e) 22-12-2015 01-01-2016 midada 2015-055 Art. 13 al. 5 21-10-2008 01-04-2009 integraziun - Art. 14 21-10-2008 01-04-2009 revisiun totala - Art. 14 al. 1bis 22-12-2015 01-01-2016 integraziun 2015-055 Art. 14 al. 1ter 22-12-2015 01-01-2016 integraziun 2015-055 Art. 15 21-10-2008 01-04-2009 revisiun totala - Art. 15 22-12-2015 01-01-2016 midada dal titel 2015-055 Art. 15 al. 2 22-12-2015 01-01-2016 aboliziun 2015-055 Titel 3.2. 21-10-2008 01-04-2009 aboliziun - Art. 16 21-10-2008 01-04-2009 aboliziun - Art. 17 21-10-2008 01-04-2009 aboliziun - Titel 3.3. 21-10-2008 01-04-2009 midada - Titel 3.3. 22-12-2015 01-01-2016 aboliziun 2015-055 Art. 18 21-10-2008 01-04-2009 revisiun totala - Art. 18 22-12-2015 01-01-2016 midada dal titel 2015-055 Art. 18 al. 1 22-12-2015 01-01-2016 midada 2015-055 Titel 3.5. 22-12-2015 01-01-2016 midada 2015-055 Art. 20 21-10-2008 01-04-2009 revisiun totala - Art. 20 22-12-2015 01-01-2016 midada dal titel 2015-055 Art. 20 al. 1 22-12-2015 01-01-2016 midada 2015-055 Art. 20 al. 2 22-12-2015 01-01-2016 midada 2015-055 Art. 21 22-12-2015 01-01-2016 midada dal titel 2015-055 Art. 21 al. 1 22-12-2015 01-01-2016 midada 2015-055 Art. 22 22-12-2015 01-01-2016 midada dal titel 2015-055 Art. 22 al. 1 22-12-2015 01-01-2016 midada 2015-055 Titel 5. 22-12-2015 01-01-2016 aboliziun 2015-055 Art. 23 21-10-2008 01-04-2009 revisiun totala - Art. 23 al. 1 22-12-2015 01-01-2016 midada 2015-055 Art. 24 21-10-2008 01-04-2009 revisiun totala - Art. 24 al. 1 22-12-2015 01-01-2016 midada 2015-055 Art. 24 al. 2, a) 22-12-2015 01-01-2016 midada 2015-055 Art. 24 al. 2, b) 22-12-2015 01-01-2016 aboliziun 2015-055 Art. 24 al. 2, c) 22-12-2015 01-01-2016 aboliziun 2015-055 Art. 24 al. 2, d) 22-12-2015 01-01-2016 midada 2015-055 Art. 24 al. 2, e) 22-12-2015 01-01-2016 integraziun 2015-055 Titel 6. 21-10-2008 01-04-2009 midada - Titel 6. 22-12-2015 01-01-2016 midada 2015-055 Art. 25 21-10-2008 01-04-2009 revisiun totala -  10       938.200   Element Conclus Entrada en vigur Modificaziun Publicaziun en la CUL Art. 25 22-12-2015 01-01-2016 midada dal titel 2015-055 Art. 25 al. 1 22-12-2015 01-01-2016 midada 2015-055 Art. 25 al. 2 22-12-2015 01-01-2016 midada 2015-055 Titel 7. 22-12-2015 01-01-2016 aboliziun 2015-055 Art. 26a 21-10-2008 01-04-2009 integraziun - Art. 26b 21-10-2008 01-04-2009 integraziun - Art. 27 22-12-2015 01-01-2016 midada dal titel 2015-055 Art. 27 al. 1 22-12-2015 01-01-2016 midada 2015-055 Art. 27a 21-10-2008 01-04-2009 integraziun - Art. 27a 22-12-2015 01-01-2016 aboliziun 2015-055   11    	1. Disposiziuns generalas 	Art. 1 Furma giuridica, num, sedia 	Art. 2 Intent 	Art. 3 Champ d'activitad 	Art. 4 Activitad commerziala 	Art. 5 Garanzia chantunala 	Art. 5a * Cumpensaziun da la garanzia chantunala 	Art. 6 * …  	2. Finanziaziun 	Art. 7 Agens meds 	Art. 8 Chapital da dotaziun 	Art. 9 Chapital da participaziun 	Art. 10 Reservas 	Art. 11 Chapital ad emprest  	3. Organisaziun 	Art. 12 Organs 	3.1. Cussegl da banca 	Art. 13 Incumbensas 	Art. 14 * Cumposiziun, perioda d'uffizi 	Art. 15 * Premissas per l'elecziun, exclusiun *  	3.2. … * 	Art. 16 * … 	Art. 17 * …  	3.3. … * 	Art. 18 * Posiziun da la presidenta u dal president da la banca *  	3.4. Direcziun 	Art. 19 Incumbensas  	3.5. Organs da controlla * 	Art. 20 * Revisiun interna * 	Art. 21 Societad d'audit *   	4. Surveglianza 	Art. 22 Autoritad federala per la surveglianza dals martgads da finanzas *  	5. … * 	Art. 23 * Cussegl grond 	Art. 24 * Regenza  	6. Differentas disposiziuns * 	Art. 25 * Quint annual, gudogn annual *  	7. … * 	Art. 26 Secret da banca e secret da fatschenta 	Art. 26a * Persunal 	Art. 26b * Recusaziun 	Art. 27 Responsabladad *  	8. Disposiziuns finalas 	Art. 27a * … 	Art. 28 Entrada en vigur   		2018-06-06T04:18:55+0200 	"7001 Chur" 	"Gesetzessammlung Kanton Graubünden"


pdf_content: Conclus dal cussegl grond per fixar la summa maximala dal chapital da dotaziun da la banca chantunala grischuna    938.220   Conclus dal cussegl grond per fixar la summa maximala dal  chapital da dotaziun da la banca chantunala grischuna  dals 18-04-2005 (versiun dals 01-08-2005)  Il cussegl grond dal chantun Grischun,  sa basond sin l'art. 8 al. 2 da la lescha davart la banca chantunala grischuna1), suenter avair gì invista da la missiva da la regenza dals 26 d'october 20042),  concluda  Art.  1 1 La summa maximala dal chapital  da dotaziun da la banca chantunala grischuna  vegn fixada sin 240 milliuns francs.  Art.  2 1 Quest conclus entra en vigur ensemen cun la revisiun parziala da la lescha davart la  banca chantunala grischuna3).  1) DG 938.200 2) pagina 1203 3) mess en vigur cun CR dals 5 da fanadur 2005 per il 1. d'avust 2005  * tabellas da las modificaziuns a la fin dal relasch   1   http://www.gr-lex.gr.ch/data/938.200/rm   938.220    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-04-2005 01-08-2005 relasch emprima versiun -  2       938.220   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-04-2005 01-08-2005 emprima versiun -   3    	Art. 1 	Art. 2  		2018-06-06T01:01:07+0200 	"7001 Chur" 	"Gesetzessammlung Kanton Graubünden"


abbreviation: LU

pdf_content: Lescha d'ustaria per il chantun Grischun (LU)    945.100   Lescha d'ustaria per il chantun Grischun (LU)  dals 07-06-1998 (versiun dals 01-01-2011)  acceptada dal pievel ils 7 da zercladur 19981)  1. Disposiziuns generalas  Art.  1 Intent 1 Questa lescha regla las activitads d'ustaria ed il commerzi en detagl cun bavrondas  destilladas, e quai per proteger la giuventetgna, per mantegnair la quietezza publica,  la segirezza publica e l'urden public sco er per exequir il dretg federal.  Art.  2 Restricziuns 1 Las libras activitads d'ustaria e dal commerzi cun bavrondas alcoholicas dastgan  vegnir restrenschidas mo, uschenavant che l'intent da la lescha pretenda quai. 2 Scumandada è spezialmain la vendita da: a) bavrondas alcoholicas a giuvnas ed a giuvens sut 16 onns sco er a sturnas ed a   sturns; b) bavrondas  destilladas  u  bavrondas  maschadadas  sin  basa  da  bavrondas   destilladas a giuvnas ed a giuvens sut 18 onns; c) bavrondas alcoholicas cun agid d'automats ch'èn accessibels a la publicitad. 3 Manaschis che vendan alcohol na dastgan betg offrir  ina tscherna da bavrondas   senza  alcohol  ad  in  pretsch  pli  char  che  quel  da  la  bavronda  alcoholica  la  pli  bunmartgada en la medema quantitad.  1) M dals 24 da zercladur 1997, 145; PCG 1997/98, 229  * tabellas da las modificaziuns a la fin dal relasch   1     945.100    2. Activitads d'ustaria che basegnan ina permissiun  2.1. PERMISSIUN  Art.  3 Obligaziun da dumandar ina permissiun 1 Ina permissiun è necessaria per: a) vender spaisas u bavrondas per il consum al lieu; b) surlaschar localitads per il consum da spaisas u da bavrondas appurtadas u    furnidas; c) organisar occurrenzas, a las qualas i vegnan consumadas spaisas u bavrondas   appurtadas u furnidas. 2 Per la vendita da spaisas u da bavrondas en in ambient privat serrà è necessaria ina  permissiun, sche la vendita vegn fatga da professiun. 3 … *  Art.  4 Cumpetenza 1 Las vischnancas èn cumpetentas per conceder e per retrair la permissiun.  Art.  5 Object e subject da la permissiun, premissas per conceder la  permissiun  1 La permissiun sa referescha ad in tschert manaschi u ad ina tscherta occurrenza e  vegn concedida ad ina persuna ch'è abla d'agir, ch'è responsabla per il manaschi u   per l'occurrenza e che garantescha che la gestiun dal manaschi u da l'occurrenza saja   irreproschabla e na chaschunia naginas reclamaziuns da la polizia. * 2 Questa garanzia na dat per regla betg, tgi: * a) che  ha  cuntrafatg  ils  ultims  5onns  repetidamain  u  grevamain  a  las   prescripziuns  da  la  legislaziun  chantunala  u  communala  d'ustaria  u  da  la  legislaziun federala u chantunala da victualias;  b) che  figurescha  en  il  register  penal  dals  ultims  5  onns  cun  pliras  condemnaziuns  che  stattan  en  connex  cun  las  activitads  d'ustaria  u  cun  il  commerzi en detagl cun bavrondas destilladas;  c) che ha expià avant main che 5 onns in chasti che privescha da la libertad da   passa 18 mais.  3 Per manar in manaschi sto la persuna responsabla agiuntar a sia dumonda in extract  actual dal register penal ed ina cumprova ch'ella n'haja betg cuntrafatg repetidamain  u grevamain a la legislaziun federala u chantunala da victualias ils ultims 5 onns. * 4 Tgi  che  fa  ina  dumonda,  sto  confermar  cun  sia  suttascripziun  d'avair  prendì  enconuschientscha da las disposiziuns respectivas. *  2       945.100   Art.  6 Durada da la permissiun 1 Cun resalva da disposiziuns divergentas è la permissiun per manaschis illimitada. 2 La permissiun per occurrenzas è limitada.  Art.  7 Cundiziuns 1 La permissiun po vegnir colliada cun cundiziuns per proteger la giuventetgna u per  mantegnair la quietezza publica, la segirezza publica e l'urden public.  Art.  8 Extincziun da la permissiun 1 La permissiun extingua cun: a) la  mort  u  la  renunzia  da  la  persuna,  a  la  quala  la  permissiun  è  vegnida   concedida; b) la liquidaziun dal manaschi; c) la scadenza u la retratga da la permissiun.  Art.  9 Uras d'avertura * 1 Igl  è  chaussa  da  las  vischnancas  da  relaschar  prescripziuns  davart  la  durada  d'activitads che basegnan ina permissiun tenor l'artitgel 3.  Art.  10 Taxas 1 Las vischnancas pon incassar taxas per conceder permissiuns sco er per ulteriuras  activitads che stattan en connex cun l'execuziun da la legislaziun d'ustaria.  2.2. ALLOSCHAMENT DA GIASTS *  Art.  11 Obligaziun d'annunzia 1 La regenza regla l'obligaziun d'annunzia.  2.3. MESIRAS ADMINISTRATIVAS E DISPOSIZIUNS  PENALAS *  Art.  11a * Mesiras 1 En cas da cuntravenziuns cunter la legislaziun chantunala u communala d'ustaria u  en  cas  d'in  chasti  pervia  da  cuntravenziuns  cunter  la  legislaziun  federala  u  chantunala  da  victualias  po  la  vischnanca  pronunziar  in  avertiment  u  disponer  mesiras  adattadas  sco  retrair  la  permissiun,  serrar  il  manaschi,  ordinar  uras  d'avertura  pli  curtas  u  confiscar  las  bavrondas  alcoholicas  che  sa  chattan  en  il  manaschi.   3     945.100    2 Sut las medemas premissas pon er ils organs da polizia prender mesiras d'urgenza   adattadas.  Els  infurmeschan  immediatamain  l'autoritad  communala  cumpetenta.  Quella decida, sche las mesiras d'urgenza vegnan mantegnidas. 3 Sch'ina persuna è vegnida privada repetidamain da la permissiun, po la concessiun  d'ina permissiun vegnir refusada durant maximalmain 5 onns. 4 Mesiras  pon  vegnir  ordinadas  independentamain  dal  resultat  d'ina  procedura  penala. 5 L'autoritad  chantunala  cumpetenta  infurmescha  la  vischnanca,  sch'igl  è  vegnì   cuntrafatg  repetidamain  u  grevamain  a  la  legislaziun  federala  u  chantunala  da  victualias en in'ustaria che sa chatta sin ses territori.  Art.  11b * Disposiziuns penalas 1 Surpassaments  da  las  prescripziuns  da  la  legislaziun  chantunala  u  communala  d'ustaria vegnan chastiads da la vischnanca cun ina multa fin 10 000 francs, sch'i na  vegnan betg applitgadas disposiziuns penalas dal dretg federal. 2 En  cas  d'engurdientscha  n'è  l'autoritad  che  decida  betg  liada  vi  da  la  summa  maximala da 10 000 francs.  3. Commerzi en detagl cun bavrondas destilladas *  Art.  12 Obligaziun da dumandar ina permissiun 1 Il  commerzi en detagl cun bavrondas destilladas basegna ina permissiun tenor il   dretg federal. 2 Tgi che fa commerzi en detagl cun bavrondas destilladas, sto s'annunziar tar l'uffizi   avant che cumenzar cun l'activitad. *  Art.  13 * Cumpetenza 1 L'uffizi è cumpetent per dar la permissiun sco er per fixar las taxas.  Art.  14 Object e subject da la permissiun, premissas per conceder la  permissiun  1 La permissiun per il commerzi en detagl cun bavrondas destilladas vegn concedida  ad ina persuna ch'è  abla d'agir,  ch'è responsabla per il commerzi  en detagl e che   garantescha che la gestiun dal commerzi saja irreproschabla e na chaschunia naginas  reclamaziuns da la polizia. * 2 Questa garanzia na dat per regla betg, tgi: * a) che  ha  cuntrafatg  ils  ultims  5  onns  repetidamain  u  grevamain  a  las   prescripziuns  da  la  legislaziun  chantunala  u  communala  d'ustaria  u  dal  commerzi en detagl cun bavrondas destilladas;  4       945.100   b) che  figurescha  en  il  register  penal  dals  ultims  5  onns  cun  pliras  condemnaziuns  che  stattan  en  connex  cun  las  activitads  d'ustaria  u  cun  il  commerzi en detagl cun bavrondas destilladas;  c) che ha expià avant main che 5 onns in chasti che privescha da la libertad da   passa 18 mais.  3 A la dumonda sto vegnir agiuntà in extract actual dal register penal da la persuna  responsabla. * 4 Tgi  che  fa  ina  dumonda,  sto  confermar  cun  sia  suttascripziun  d'avair  prendì  enconuschientscha da las disposiziuns respectivas. *  Art.  15 Durada da la permissiun 1 Cun resalva da disposiziuns u da cundiziuns divergentas è la permissiun illimitada.  Art.  16 Extincziun da la permissiun 1 La permissiun extingua cun: a) la  mort  u  la  renunzia  da  la  persuna,  a  la  quala  la  permissiun  è  vegnida   concedida; b) la liquidaziun dal manaschi; c) la scadenza u la retratga da la permissiun.  Art.  17 Taxas 1 La  taxa  per  il  commerzi  en  detagl  cun  bavrondas  destilladas  vegn  incassada  annualmain sin fundament da la quantitad cumprada en. 2 Per  manaschis  d'ustaria  sco  er  per  fatschentas  da  vendita  importa  ella  per  las  classas: * a) fin 100 liters pauschal 100.– francs b) 101 fin 200 liters pauschal 200.– francs c) 201 fin 300 liters pauschal 300.– francs d) 301 fin 400 liters pauschal 400.– francs e) 401 fin 600 liters pauschal 600.– francs f) 601 fin 800 liters pauschal 800.– francs g) 801 fin 1000 liters pauschal 1000.– francs h) 1001 fin 1500 liters pauschal 1500.– francs e per mintga ulteriurs 500 liters supplementarmain pauschal 500 francs. 3 La  taxa  da  l'onn  current  vegn  incassada  per  regla  la  fin  da  schaner  da  l'onn  respectiv. * 4 Per occurrenzas vegn incassada ina taxa pauschala fin 200 francs. *   5     945.100    Art.  18 * Diever dal retgav net 1 Il  retgav net dal chantun or da la taglia dal commerzi  en detagl cun bavrondas   destilladas vegn duvrà da la regenza ad in terz per intents d'utilitad publica ed a dus  terzs per la promoziun dal turissem.  Art.  19 Mesiras 1 En cas da cuntravenziuns cunter las prescripziuns davart il commerzi en detagl cun  bavrondas  destilladas  po  l'uffizi  pronunziar  in  avertiment  u  disponer  mesiras  adattadas  sco  la  privaziun  da  la  permissiun  e  la  confiscaziun  da  las  bavrondas  destilladas che sa chattan en il manaschi. * 2 Sch'ina persuna è vegnida privada repetidamain da la permissiun, po la concessiun  d'ina permissiun vegnir refusada durant maximalmain 5 onns. 3 Mesiras  pon  vegnir  ordinadas  independentamain  dal  resultat  d'ina  procedura  penala.  Art.  20 Disposiziuns penalas 1 Surpassaments da las prescripziuns davart  il commerzi en detagl cun bavrondas   destilladas  vegnan  chastiads  da  l'uffizi  cun  ina  multa  fin  10 000  francs,  sche  la  legislaziun federala na vegn betg applitgada. * 2 En cas spezialmain levs po vegnir desistì d'ina persecuziun penala. * 3 … *  Art.  20a * Ulteriuras mesiras 1 Tgi che n'ademplescha betg las obligaziuns ch'èn prescrittas per la controlla u tgi  che na fa naginas indicaziuns respectivamain tgi che fa indicaziuns incumplettas u  nuncorrectas  davart  fatgs  ch'èn  essenzials  per  l'existenza  u  per  la  dimensiun  da  l'obligaziun da pajar taxas, sto pajar suenter l'import retegnì. 2 Per la procedura vegnan applitgadas confurm al senn las disposiziuns da la lescha  da taglia per il chantun Grischun.  Art.  21 * …  Art.  22 * …  Art.  23 * …  6       945.100   4. Disposiziuns penalas communablas *  Art.  23a * Surmanar a l'abus d'alcohol 1 Tgi che surmaina u promova – exequind in mastergn – ina persuna da consumar  alcohol  en moda  excessiva,  schebain ch'ella  e ch'el  sa  u duess savair  che quella  persuna u sia famiglia vegn periclitada grevamain tras quai, vegn chastià cun multa  tras la vischnanca. 2 Las cuntravenziuns pon vegnir chastiadas en la procedura da multas disciplinaras  tenor il dretg chantunal. 3 En cas da cuntravenziuns repetidas po vegnir retratga la permissiun per l'activitad   d'ustaria respectivamain per il commerzi en detagl cun bavrondas destilladas.  5. Disposiziuns finalas *  Art.  24 Disposiziuns executivas 1 La regenza relascha las disposiziuns executivas necessarias.1)  Art.  25 Surveglianza 1 La  regenza  ha,  tras  il  departament  cumpetent,  la  surveglianza  suprema  da  las   ustarias e dal commerzi en detagl cun bavrondas destilladas.  Art.  26 Execuziun 1 Uschenavant ch'i n'è betg previs expressivamain insatge auter, èn las vischnancas   cumpetentas per l'execuziun da questa lescha. 2 Ellas designeschan las autoritads cumpetentas e relaschan las disposiziuns davart   las ustarias ed il commerzi en detagl cun bavrondas destilladas che correspundan a   lur relaziuns spezialas.  Art.  27 Aboliziun dal dretg vertent 1 Cun l'entrada  en vigur  da questa  lescha  vegn  abolida  la  lescha d'ustaria  per  il  chantun Grischun dals 20 da matg 19792).  Art.  28 Disposiziuns transitoricas 1 Process ch'èn pendents il mument da l'entrada en vigur da questa lescha ston vegnir  tractads tenor il dretg nov, sch'il dretg vegl n'è betg pli indulgent.  1) DG 945.110 2) CUL 1979, 477, CUL 1991, 2502 e CUL 1995, 3412 sco er CUL 1979, 489   7   http://www.gr-lex.gr.ch/data/945.110/rm   945.100    Art.  29 Adattaziun da decrets communals 1 Las vischnancas ston adattar al dretg nov lur decrets d'ustaria entaifer in onn dapi  l'entrada en vigur da questa lescha.  Art.  30 Entrada en vigur 1 Questa  lescha  vegn  messa  en  vigur1) da  la  regenza,  suenter  ch'ella  è  vegnida  acceptada dal pievel.  1) messa en vigur cun CR dals 30 da zercladur 1998 per il 1. da schaner 1999  8       945.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-06-1998 01-01-1999 relasch emprima versiun - 30-11-2003 01-01-2004 Art. 18 revisiun totala - 31-08-2006 01-01-2007 Art. 23 aboliziun - 22-05-2007 01-01-2008 Art. 9 midada dal titel - 31-08-2007 01-01-2008 Art. 3 al. 3 aboliziun - 31-08-2007 01-01-2008 Art. 5 al. 1 midada - 31-08-2007 01-01-2008 Art. 5 al. 2 midada - 31-08-2007 01-01-2008 Art. 5 al. 3 midada - 31-08-2007 01-01-2008 Art. 5 al. 4 integraziun - 31-08-2007 01-01-2008 Titel 2.2. midada - 31-08-2007 01-01-2008 Titel 2.3. midada - 31-08-2007 01-01-2008 Art. 11a integraziun - 31-08-2007 01-01-2008 Art. 11b integraziun - 31-08-2007 01-01-2008 Titel 3. midada - 31-08-2007 01-01-2008 Art. 12 al. 2 integraziun - 31-08-2007 01-01-2008 Art. 13 revisiun totala - 31-08-2007 01-01-2008 Art. 14 al. 1 midada - 31-08-2007 01-01-2008 Art. 14 al. 2 midada - 31-08-2007 01-01-2008 Art. 14 al. 3 integraziun - 31-08-2007 01-01-2008 Art. 14 al. 4 integraziun - 31-08-2007 01-01-2008 Art. 17 al. 2 integraziun - 31-08-2007 01-01-2008 Art. 17 al. 3 integraziun - 31-08-2007 01-01-2008 Art. 17 al. 4 integraziun - 31-08-2007 01-01-2008 Art. 19 al. 1 midada - 31-08-2007 01-01-2008 Art. 20 al. 1 midada - 31-08-2007 01-01-2008 Art. 20 al. 2 midada - 31-08-2007 01-01-2008 Art. 20 al. 3 aboliziun - 31-08-2007 01-01-2008 Art. 20a integraziun - 31-08-2007 01-01-2008 Art. 21 aboliziun - 31-08-2007 01-01-2008 Art. 22 aboliziun - 16-06-2010 01-01-2011 Titel 4. midada 2010, 2416 16-06-2010 01-01-2011 Art. 23a integraziun 2010, 2416 16-06-2010 01-01-2011 Titel 5. midada 2010, 2416   9     945.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-06-1998 01-01-1999 emprima versiun - Art. 3 al. 3 31-08-2007 01-01-2008 aboliziun - Art. 5 al. 1 31-08-2007 01-01-2008 midada - Art. 5 al. 2 31-08-2007 01-01-2008 midada - Art. 5 al. 3 31-08-2007 01-01-2008 midada - Art. 5 al. 4 31-08-2007 01-01-2008 integraziun - Art. 9 22-05-2007 01-01-2008 midada dal titel - Titel 2.2. 31-08-2007 01-01-2008 midada - Titel 2.3. 31-08-2007 01-01-2008 midada - Art. 11a 31-08-2007 01-01-2008 integraziun - Art. 11b 31-08-2007 01-01-2008 integraziun - Titel 3. 31-08-2007 01-01-2008 midada - Art. 12 al. 2 31-08-2007 01-01-2008 integraziun - Art. 13 31-08-2007 01-01-2008 revisiun totala - Art. 14 al. 1 31-08-2007 01-01-2008 midada - Art. 14 al. 2 31-08-2007 01-01-2008 midada - Art. 14 al. 3 31-08-2007 01-01-2008 integraziun - Art. 14 al. 4 31-08-2007 01-01-2008 integraziun - Art. 17 al. 2 31-08-2007 01-01-2008 integraziun - Art. 17 al. 3 31-08-2007 01-01-2008 integraziun - Art. 17 al. 4 31-08-2007 01-01-2008 integraziun - Art. 18 30-11-2003 01-01-2004 revisiun totala - Art. 19 al. 1 31-08-2007 01-01-2008 midada - Art. 20 al. 1 31-08-2007 01-01-2008 midada - Art. 20 al. 2 31-08-2007 01-01-2008 midada - Art. 20 al. 3 31-08-2007 01-01-2008 aboliziun - Art. 20a 31-08-2007 01-01-2008 integraziun - Art. 21 31-08-2007 01-01-2008 aboliziun - Art. 22 31-08-2007 01-01-2008 aboliziun - Art. 23 31-08-2006 01-01-2007 aboliziun - Titel 4. 16-06-2010 01-01-2011 midada 2010, 2416 Art. 23a 16-06-2010 01-01-2011 integraziun 2010, 2416 Titel 5. 16-06-2010 01-01-2011 midada 2010, 2416  10     	1. Disposiziuns generalas 	Art. 1 Intent 	Art. 2 Restricziuns  	2. Activitads d'ustaria che basegnan ina permissiun 	2.1. Permissiun 	Art. 3 Obligaziun da dumandar ina permissiun 	Art. 4 Cumpetenza 	Art. 5 Object e subject da la permissiun, premissas per conceder la permissiun 	Art. 6 Durada da la permissiun 	Art. 7 Cundiziuns 	Art. 8 Extincziun da la permissiun 	Art. 9 Uras d'avertura * 	Art. 10 Taxas  	2.2. Alloschament da giasts * 	Art. 11 Obligaziun d'annunzia  	2.3. Mesiras administrativas e disposiziuns penalas * 	Art. 11a * Mesiras 	Art. 11b * Disposiziuns penalas   	3. Commerzi en detagl cun bavrondas destilladas * 	Art. 12 Obligaziun da dumandar ina permissiun 	Art. 13 * Cumpetenza 	Art. 14 Object e subject da la permissiun, premissas per conceder la permissiun 	Art. 15 Durada da la permissiun 	Art. 16 Extincziun da la permissiun 	Art. 17 Taxas 	Art. 18 * Diever dal retgav net 	Art. 19 Mesiras 	Art. 20 Disposiziuns penalas 	Art. 20a * Ulteriuras mesiras 	Art. 21 * … 	Art. 22 * … 	Art. 23 * …  	4. Disposiziuns penalas communablas * 	Art. 23a * Surmanar a l'abus d'alcohol  	5. Disposiziuns finalas * 	Art. 24 Disposiziuns executivas 	Art. 25 Surveglianza 	Art. 26 Execuziun 	Art. 27 Aboliziun dal dretg vertent 	Art. 28 Disposiziuns transitoricas 	Art. 29 Adattaziun da decrets communals 	Art. 30 Entrada en vigur   		2018-06-06T01:00:45+0200 	"7001 Chur" 	"Gesetzessammlung Kanton Graubünden"